Ajuntament d'Alella - Preguntes i respostes sobre les restriccions pel coronavirus?\nPortada|Salut pública|Regidoria d'Esports i Promoció de la Salut|Coronavirus COVID-19|Notícies\nPublicat l'1 de juny de 202001.06.2020\nContinua vigent l'estat d'alarma i la restricció de mobilitat entre unitats territorials. Catalunya conforma una única unitat territorial.\nEn aquesta unitat territorial formada per les regions sanitàries que es trobin a la fase 3 s'ha autoritzat, entre d'altres:\n- La circulació dins la unitat territorial en grups de màxim 20 persones.\n- Les franges horàries s'eliminen per a totes les activitats.\n- Els establiments, els locals, els centres/parcs comercials i de prestació de serveis poden obrir al públic sempre que es redueixi al 50% l'aforament a cadascuna de les plantes i que garanteixi una distància mínima de dos metres entre clients.\n- Reobren al públic els establiments d'hostaleria i restauració per a consum en el local, sempre que no superin el 50% de l'aforament. Pel que fa a les terrasses es permet el 75% de les taules autoritzades.\n- Reobren discoteques i bars d'oci nocturn amb un terç d'aforament i altres restriccions.\n- S'amplia l'aforament màxim en vetlles, enterraments, cremacions i llocs de culte. També hi ha una ampliació a la resta de cerimònies religioses de caràcter social (per exemple:casaments, batejos...).\n- Es mantenen les mesures de seguretat per a piscines recreatives i platges.\n- En instal·lacions esportives i centres esportius s'augmenta l'aforament al 50% i, en el cas de les piscines per a ús esportiu, es manté el 30%.\n- L'obertura al públic de les zones comunes dels hotels i allotjaments turístics sempre que no se superi un 50% de l'aforament i amb condicions de seguretat i higiene.\n- Es regulen els espectacles esportius, els espectacles a l'aire lliure i els teatres. Destaca la possibilitat de fer actes culturals a les biblioteques i museus.\n- S'estableixen condicions per al desenvolupament de les activitats a l'aire lliure per a població infantil i juvenil.\n- S'estableixen condicions per a l'obertura d'establiments de jocs i apostes.\n- S'estableixen condicions per a l'obertura de centres recreatius turístics, zoològics i aquaris.\n- S'estableixen condicions per la navegació aèria i marítima d'oci.\nDes del 21 de maig, és obligatori l'ús de mascareta a la via pública, als espais a l'aire lliure o a qualsevol espai tancat que sigui d'ús públic o obert al públic, sempre que no sigui possible mantenir una distància d'un mínim de dos metres entre les persones. Es pot fer servir qualsevol tipus de mascareta, preferentment higièniques i quirúrgiques, que tapin nas i boca. Estigueu atents a les indicacions de les autoritats sanitàries sobre com s'han d'utilitzar.\n1. Es pot sortir en cas de no trobar-se bé?\nNo es pot sortir si hi ha símptomes o la malaltia COVID-19 causada pel coronavirus o s'està en aïllament a casa. Preneu-vos tots la temperatura abans de sortir i no ho feu si algú de casa té 37ºC o més.\n2. Em puc moure dins del meu municipi?\nSí, i per la resta de la unitat territorial. La mobilitat està limitada a les activitats autoritzades amb les mesures de seguretat previstes i amb l'ús de mascareta sempre que no sigui possible garantir la distància física de 2 metres amb altres persones.\n3. Puc entrar i sortir del meu municipi?\nSí, dins de la mateixa unitat territorial.\n4. Puc anar a un municipi fora de la meva unitat territorial?\nNo, només ens podem moure per la nostra unitat territorial.\nSí, dins de la mateixa unitat territorial del domicili propi.\n6. Puc anar a una segona residència fora de la meva unitat territorial, si la meva\nparella hi té la residència habitual?\nNo, només pot anar-hi qui hi tingui la residència habitual.\n7. Quines són les mesures d'autoprotecció que he de seguir al sortir al carrer?\nDels 6 anys en endavant, és obligatori l'ús de mascareta al carrer, als espais a l'aire lliure i a qualsevol espai tancat que sigui d'ús públic o que sigui obert al públic, sempre que no sigui possible mantenir una distància d'un mínim de dos metres entre les persones. Aquesta obligació no s'aplica en el cas de persones que presentin algun tipus de dificultat respiratòria que es pugui agreujar amb l'ús de la mascareta; persones en què l'ús de la mascareta sigui contraindicat per motius de salut degudament justificats o persones que presentin alteracions de conducta per la seva situació de discapacitat o dependència que facin inviable utilitzar-ne. La mascareta tampoc és obligatòria quan es facin activitats en què, per la seva naturalesa, sigui incompatible l'ús de la mascareta, com pot ser la pràctica esportiva d'esforç intens, o per causes de força major o situació de necessitat. No és obligatori portar guants, però sí que és molt important rentar-se les mans abans i després de sortir al carrer, com a mesura de precaució.\n8. Puc anar al meu centre de treball?\n9. Puc sortir a comprar quan vulgui?\nSí, podeu anar a comprar, sense necessitat de cita prèvia i sense limitacions horàries. No obstant, els establiments disposaran d'un horari d'atenció prioritària als majos de 65 anys.\n10. Puc anar a comprar amb els menors?\nNo és gens recomanable, però sí que es permet que us acompanyin si és imprescindible.\n11. Puc fer la compra per a persones que no poden fer-la elles mateixes?\nSí, però quan li porteu el que heu comprat, recordeu que cal mantenir la distància de seguretat de 2 metres i la resta de mesures de seguretat.\n12. Puc visitar els meus familiars dependents?\nSí, fins i tot si viuen fora de la vostra unitat territorial, si està justificat per necessitat i per garantir l'atenció que necessitin. Mantingueu la distància de 2 metres i eviteu el contacte físic.\n13. Puc anar a veure el meu familiar/amic/veí a casa seva?\nSí, està permès dins la mateixa unitat territorial del domicili propi mantenint la distància de seguretat i la resta de mesures preventives. Es pot anar a visitar les persones vulnerables (majors de 70 anys, persones amb malalties prèvies...), però cal evitar el contacte físic en general (petons, abraçades, etc.) i seguir les mesures de seguretat.\n14. Puc deixar els meus fills a càrrec de la persona que els cuida habitualment perquè he d'anar a treballar?\nSí, entenent que es tracta de tenir cura d'un menor d'edat.\n15. Puc quedar amb gent a un espai públic o en un domicili particular?\nEls grups màxims de persones són de 20 persones (aquest límit no s'aplicarà a persones que visquin juntes). Durant aquests contactes socials amb terceres persones, s'hauran de respectar les mesures de seguretat i higiene, com la distància mínima de\nseguretat de 2 metres, o establir mesures alternatives de protecció física, d'higiene de mans, etc.\n16. Quan surti i torni a casa, puc fer servir l'ascensor?\nSí, però és millor que feu servir les escales sempre que pugueu i deixeu l'ascensor per a la gent que el necessiti.\n17. Puc anar a donar de menjar i beure als animals a càrrec si es troben en una altra unitat territorial?\nNomés ho podreu fer en el temps i la forma imprescindibles sense poder passejar-los en grup.\n18. Puc anar a l'hort si està fora del meu domicili habitual?\nSí, sempre dins de la mateixa unitat territorial, fora només en cas d'autoabastiment.\n19. Poden circular motocicletes, bicicletes i patinets?\nSí, es permet viatjar dues persones si porten casc integral amb visera o mascareta (no és necessari si conviuen). Cal que el conductor i l'acompanyant utilitzin guants, que poden ser els habituals de protecció per a motoristes.\n20. Quin nombre de persones pot anar dins de vehicles particulars?\nEn el cas de motocicletes i ciclomotors podran viatjar dues persones. En el dels vehicles de fins a 9 places, inclòs conductor, es poden ocupar totes les places si els ocupants resideixen al mateix domicili. En cas contrari, la limitació és de dues persones per fila si utilitzen mascareta i sempre respectant la màxima distància entre ells.\n21. També està limitat el nombre de persones dins de vehicles professionals o d'empresa?\nSí, les mateixes que en el cas anterior. A més, en el cas de camions, furgonetes o altres vehicles similars amb una única fila de seients, hi podran viatjar dues persones amb mascareta i garantint la distància màxima possible. En els autocars que lloguen les empreses per al transport, incloent-hi el transport per als seus treballadors, és obligatori l'ús de mascareta i es permet l'ús de tots els seients. Sempre que sigui possible cal procurar la màxima separació entre usuaris.\n22. I dins de taxis i VTC?\nFins a un màxim de dues persones per fila de seients addicional a la del conductor (segona i tercera fila de seients, si n'hi ha), amb la màxima distància possible entre els ocupants i fent ús de mascareta. En el cas que tots els usuaris convisquin al mateix\ndomicili, podran anar tres persones per cada fila addicional de seients. Al costat del conductor, no hi pot anar ningú.\n23. Puc anar a recollir un familiar a l'aeroport, a l'estació...?\nSí, respectant les limitacions de mobilitat dins la unitat territorial, i les mesures de seguretat establertes dins del vehicle.\n24. Funciona el transport públic?\nSí, però amb afectacions al servei i l'ocupació segons tipologia, amb l'objectiu d'evitar aglomeracions. Consulteu detalladament el gestor del servei. És obligatori utilitzar mascareta. En el cas d'autobusos o trens en què tots els passatgers van asseguts es poden ocupar tots els seients. Sempre que sigui possible es procurarà la màxima separació entre usuaris. En el cas de transport que inclogui viatgers dempeus, l'ocupació de referència serà 2 usuaris per metre quadrat. Cal reforçar la higiene i desinfecció de mans abans d'accedir al transport públic i després de sortir-ne.\n25. Hi ha alguna limitació en la mobilitat específica als carrers?\nCal respectar les mesures de circulació habituals i les restriccions que es puguin establir puntualment d'horari o nombre de persones. A més, si camineu per la dreta sempre que pugueu, us creuareu amb menys persones.\n26. Hi ha algun "certificat de mobilitat" o document oficial que hagi de portar per poder circular a peu o amb vehicle?\nEl Departament d'Interior ha elaborat un certificat de declaració autoresponsable que facilita demostrar que el desplaçament s'ajusta a les restriccions de l'estat d'alarma. És voluntari i no obligatori i es pot obtenir a través del seu web. Complementàriament, les persones treballadores tenen dret a disposar d'un certificat de la seva empresa conforme han de desenvolupar una activitat laboral. No està limitat a un model concret de certificat.\n27. Com justificar una causa de força major o situació de necessitat per circular a l'exterior?\n28. He de canviar de pis i fer la mudança. Puc fer-ho?\nSí, porteu al damunt la documentació que ho acrediti. Cal considerar el dret a pròrroga per un període màxim de 6 mesos dels contractes de lloguer que finalitzen durant el període de declaració d'estat d'alarma i dos mesos després.\n29. Estan permesos els vols d'oci? En quines condicions?\nSí, a partir de la fase 2, estan permesos els vols d'oci en grups de màxim 20 persones, inclòs el pilot.\nSobre sortida de nens i nenes al carrer\n30. A quines hores poden sortir?\nA qualsevol hora del dia.\n31. Qui pot fer la passejada i com?\nNens i nenes de fins a 13 anys inclosos, com a màxim en grups de 20 persones, excepte en el cas que convisquin junts. Dels 6 anys en endavant, han de portar mascareta sempre que no sigui possible garantir la distància de 2 metres entre\npersones. Els menors poden sortir acompanyats del germà o germana que ja té 18 anys perquè ja és una persona adulta, però sempre que visquin a la mateixa casa o estiguin a càrrec seu.\n32. Poden sortir amb més d'una persona adulta?\nSi, poden sortir en grups de màxim 20 persones, excepte en el cas que visquin junts, que no s'aplicarà aquesta restricció.\n33. Cal portar alguna documentació?\nSi l'adult que acompanya el menor no és el pare, mare o tutor, cal que porti una autorització expressa del pare, mare o tutor. Cal portar la documentació personal.\n34. Es pot anar al parc infantil, als gronxadors i tobogans?\nNo es pot pujar als tobogans, gronxadors ni altres jocs perquè les superfícies poden estar contaminades.\n35. Es pot anar a instal·lacions esportives?\nSí, està permès anar a les instal·lacions esportives a l'aire lliure i cobertes, així com a les piscines. Ara bé, cal concertar cita prèvia.\n36. Poden aprofitar per acompanyar la persona adulta i anar a comprar?\nNo és recomanable que entrin a les botigues, però sí que es permet que acompanyin l'adult a comprar, si és imprescindible.\n37. En sortir i tornar a casa, poden fer servir l'ascensor?\nSí, però és millor fer servir les escales sempre que es pugui i deixar l'ascensor per a la gent que el necessiti.\n38. Quins establiments, comerços i locals poden obrir?\nEls establiments, els locals, els centres/parcs comercials i de prestació de serveis poden obrir al públic sempre que es redueixi al 50% l'aforament a la zona de venda en cadascuna de les plantes i que es garanteixi una distància mínima de dos metres entre clients. S'haurà d'establir un horari d'atenció prioritari per a persones de més de 65 anys. Les accions comercials o de promoció han d'anar acompanyades de mesures destinades a assegurar que no es generin aglomeracions. Els establiments fixaran les mesures de seguretat i higiene adients que considerin necessàries. Si us trobeu malament, teniu diagnosticada la malaltia o esteu en aïllament, no aneu a cap establiment.\n39. Quines limitacions tenen les zones comunes dels centres comercials?\nLes zones comunes, enteses com a zones de pas, i les zones recreatives, com ara zones infantils, ludoteques o àrees de descans, han de limitar l'aforament al 40% i evitar aglomeracions,. A més a més, han de complir les mesures d'higiene previstes. Els bars i restaurants, dins d'aquests centres comercials, es regiran per la seva normativa. Consulteu l'apartat: turisme, hostaleria i restauració.\n40. Tots els establiments poden fer sistema de recollida per emportar?\nSí, tots els establiments i locals que puguin obrir al públic i que no podien fer-ho anteriorment, sempre que estableixin un sistema de recollida esglaonat que eviti aglomeracions tant a l'interior com a l'exterior.\n41. Les persones grans tenen preferència?\nSí, els establiments han d'establir un horari d'atenció preferent per a majors de 65 anys.\n42. Quanta estona hi puc estar?\n43. Quan vagi al comerç o servei, puc entrar-hi amb acompanyant?\nEs recomana anar-hi de forma individual i, en tot cas, accedir-hi acompanyant una persona amb discapacitat, menor o gent gran, si cal.\n44. Cal garantir distàncies dins la botiga?\nSí, sempre cal garantir una distància mínima de 2 metres entre client i persona treballadora, i també entre aquestes. Només podrà reduir-se a 1 metre quan hi hagi elements de protecció o barrera. La distància de seguretat de 2 metres ha d'estar senyalitzada de forma clara amb marques a terra o mitjançant balises, cartells i senyalització, i en cas que no es pugui garantir aquesta distància, els clients hi accediran d'un en un.\n45. He de portar mascareta?\nÉs obligatori que les persones portin mascareta dels 6 anys en endavant, sempre que no sigui possible mantenir una distància d'un mínim de dos metres entre les persones. En el cas de rebre un servei que no permet mantenir la distància de seguretat\ninterpersonal, com són les perruqueries, els centres d'estètica o de fisioteràpia, tant el treballador com el client han d'utilitzar un equip de protecció (mascareta). En general, les persones treballadores de l'establiment han de portar-la si no es pot respectar la distància mínima de 2 metres amb els clients.\n46. He de portar guants?\nNo és obligatori, en general. Feu-ne servir als establiments d'alimentació i a d'altres quan el comerciant us ho indiqui.\n47. M'he de rentar les mans abans d'accedir-hi?\nFeu sempre un rentat o desinfecció de mans abans de sortir de casa i en tornar-hi. A l'entrada dels establiments, tindreu a disposició dispensadors de gel hidroalcohòlic. Feu-ne servir per prevenció, sempre de forma adequada. A l'establiment, eviteu tocar cap superfície. Dins de l'establiment, disposareu d'una paperera amb obertura de pedal per si heu de llençar algun element en aquell moment.\n48. Quin és el protocol de neteja que han de complir els establiments?\nEntre altres mesures, és obligatori la neteja i desinfecció dels establiments dos cops al dia, amb especial atenció a les superfícies de contacte més freqüents: panys de les portes, mostrador, mobles, mampares, màquines dispensadores, terra, telèfons...\n49. Puc tocar els productes?\nNo, els productes només els pot manipular el comerciant. Els establiments d'alimentació es regeixen per les normes aplicades fins ara i es poden tocar els productes si el comerciant ha facilitat guants.\n50. Puc fer servir productes de prova?\n51. Puc demanar per anar al bany a la botiga o local?\nNomés excepcionalment. El comerciant haurà d'establir els protocols de neteja i desinfecció adients.\n52. Puc emprovar-me roba a la botiga?\nSí, podeu fer servir els emprovadors de forma individual. Després de cada ús individual, el comerciant ha de netejar i desinfectar l'emprovador. Si no s'adquireix la peça de roba, el comerciant l'ha d'higienitzar abans de posar-la a disposició d'un altre client.\n53. Poden obrir els mercats municipals?\nSí, els mercats municipals corresponents a instal·lacions fixes no temporals poden funcionar i poden obrir les parades d'alimentació i begudes, productes higiènics, i d'altres de primera necessitat. Ara també la resta de parades d'altres productes.\n54. Poden fer-se els mercats setmanals, no sedentaris?\nSí, poden obrir, prioritzant les parades d'alimentació, begudes i productes higiènics i d'alimentació animal d'aquests mercats, sempre que compleixin les mesures per prevenir els contagis.\n55. Quines són les mesures que han d'adoptar els mercats setmanals, no sedentaris?\nPel que fa a les parades d'alimentació, begudes i productes higiènics i d'alimentació animal i d'altres de primera necessitat, es considera que formen part de l'autorització prèvia. Per a la resta de parades d'altres productes, l'ajuntament pot autoritzar-les amb la limitació de la meitat de les parades habituals o autoritzades. Alternativament, es pot incrementar la superfície habilitada per al mercat setmanal o habilitar nous dies, per assolir el mateix nombre de parades que existia anteriorment. Els ajuntaments han d'establir els requisits de distanciament entre parades i les condicions de delimitació del mercat no sedentari, amb l'objectiu de garantir la distància de seguretat interpersonal de 2 metres.\n56. Estan oberts els centres i serveis on es presten serveis socials?\nSí, es garanteix la prestació efectiva de tots els serveis socials recollits al catàleg de referència dels serveis socials. Es prioritzarà que els serveis i prestacions es facin per via telemàtica, reservant l'atenció presencial per a aquells casos que sigui imprescindible.\nEstà garantida la disponibilitat d'accés als serveis de teràpia, rehabilitació, atenció precoç i atenció diürna per a persones amb discapacitat i/o en situació de dependència.\n57. Els establiments de restauració i hostaleria (restaurants, bars cafeteries i altres establiments de preparació o venda de menjars i begudes) poden obrir al públic?\nEs permet l'obertura de les terrasses a l'aire lliure amb les condicions següents:\n- Ocupació màxima del 75% de les taules (respecte a la llicència municipal).\n- Màxim de 20 persones juntes en una taula (o grup de taules), respectant la distància mínima de seguretat.\n- Distància de 2 metres entre taules i agrupacions de taules, aquesta distància de 2 metres també s'ha de respectar entre persones que ocupen taules diferents.\nEs permet l'obertura de l'interior de l'establiment d'hostaleria i restauració per menjar i beure amb les condicions següents:\n- Ocupació màxima del 50% d'aforament (respecte a la llicència municipal).\n- Distància de 2 metres entre taules i agrupacions de taules. Aquesta distància de 2 metres també s'ha de respectar entre persones que ocupen taules diferents.\n- Preferentment amb cita prèvia.\n- Es pot consumir a la barra de l'establiment sempre que es puguin garantir 2 metres de separació entre persones.\n- En qualsevol cas l'usuari ha de romandre assegut durant l'estada dins del local o bé consumir a la barra.\n- El local ha d'establir un itinerari per evitar aglomeracions per prevenir el contacte entre clients.\n58. Es poden obrir discoteques i bars d'oci nocturn?\nEs permet l'obertura de l'interior amb les condicions següents:\n- Ocupació màxima d'un terç de l'aforament (respecte a la llicència municipal).\n- La pista de ball només es pot fer servir per a la ubicació de taules i no es pot ballar.\nEs permet l'obertura de les terrasses amb les condicions següents:\n59. Quina distància s'ha de respectar entre persones de taules diferents?\nLa distància entre persones assegudes en taules diferents també ha de ser de 2 metres.\n60. Les comandes es poden fer al mateix establiment?\nSí. Recordeu que també es poden fer per telèfon o per internet i s'ha d'establir un itinerari per evitar aglomeracions. És obligatori l'ús de mascareta sempre que no sigui possible garantir la distància física de 2 metres amb altres persones.\n61. I si és un establiment ja habilitat perquè el client faci la comanda i reculli el menjar / les begudes des del seu vehicle?\nEn aquest cas, tant l'encàrrec com la recollida de la comanda es pot fer mitjançant aquest servei.\n62. Els treballadors han de disposar d'algun equipament especial?\nEl titular de l'activitat ha de garantir que tots els treballadors tinguin a la seva disposició com a mínim mascaretes i gel hidroalcohòlic o sabó per a un rentat de mans complet. També ha de garantir les mesures de prevenció de riscos generals i altres\nd'específiques per a la prevenció de la COVID-19.\n63. Quines mesures d'higiene s'estableixen per a la seguretat dels clients?\nL'establiment haurà de dur a terme les accions següents:\n- Tenir dispensadors de gel hidroalcohòlic a l'entrada a disposició dels clients.\n- Dur a terme una neteja i desinfecció dels equipaments, en particular taules i cadires, entre un client i l'altre.\n- Fer servir, prioritàriament, estovalles d'un sol ús.\n- Eliminar els productes d'autoservei com ara setrilleres, portatovallons, etc.\n- Emmagatzemar en llocs tancats els elements auxiliars fora de les zones de pas dels clients i els treballadors.\n- Evitar fer servir cartes o altres elements d'ús comú.\n- Fomentar el pagament amb targeta i desinfectar després de cada ús.\n- Establir una ocupació màxima dels lavabos per als clients d'una persona per 4 m2 (excepte necessitat d'assistència). En el cas de lavabos més grans, es podran utilitzar fins a la meitat dels urinaris o cabines, sempre guardant la distància de 2 metres.\n- S'ha de reforçar la neteja i desinfecció dels lavabos.\n64. Pot obrir el restaurant o la cafeteria d'una àrea de servei o benzinera?\nSí, en les mateixes condicions que la resta de restauració i hostaleria.\n65. Estan oberts els hotels i els establiments turístics?\nPoden obrir amb limitacions. Les zones comunes poden estar obertes fins a un 50% del seu aforament. Es permet\nl'ús de piscines, spas, gimnasos o salons d'esdeveniments. Les classes en grup o espectacles d'animació tindran un aforament màxim de 20 persones, sempre guardant la distància de seguretat interpersonal de 2 metres. Si no es pot garantir, és obligatori l'ús de mascareta. Si es realitzen en espais tancats, caldrà ventilar la sala 2 hores abans de l'ús previst. En finalitzar l'activitat, l'espai s'ha de netejar i desinfectar sempre. Cal garantir sempre les distàncies de seguretat i la neteja i desinfecció.\n66. Es pot fer turisme actiu i de natura?\nSí, per a grups màxims de 30 persones, amb empreses registrades de turisme actiu i preferentment mitjançant cita prèvia. Caldrà garantir la distància interpersonal de 2 metres: si no es pot, caldrà utilitzar equips de protecció adequats.\n67. Es pot contractar un guia turístic?\nSí, mitjançant cita prèvia i amb un màxim de 20 persones. Caldrà garantir sempre la distància de seguretat de 2 metres i evitar aglomeracions. No es podran subministrar audioguies, material imprès o similar.\n68. Quins espais es poden fer servir en el desenvolupament de l'activitat de turisme actiu?\nNo es poden fer activitats en locals o establiments; aquests només podran estar oberts en la zona de recepció, lavabos i vestidors, si s'escau, garantint sempre les distàncies de seguretat i la neteja i desinfecció.\n69. Quines són les condicions d'ús dels lavabos per a les activitats de turisme actiu?\nL'ocupació d'aquests serà de màxim 1 persona per 4 m2, excepte quan l'hagin de fer servir persones que necessitin assistència. En el cas de lavabos més grans, es podran utilitzar fins a la meitat dels urinaris o cabines, sempre guardant la distància de 2 metres. Els lavabos i vestidors han de disposar de sabó, gel hidroalcohòlic o desinfectants autoritzats, i cal netejar-los i desinfectar-los.\n70. Quin tractament ha de rebre el material que es faci servir en l'activitat de turisme?\nEl material necessari per fer l'activitat s'ha de desinfectar després de cada ús.\n71. Poden obrir els centres recreatius turístics, els zoològics o els aquaris?\nSí, sempre a un 50% de l'aforament i limitant a un terç l'ocupació de les atraccions i llocs tancats. Als establiments de restauració i d'allotjament que hi hagi a l'interior dels centres, els són aplicables les mesures establertes de manera general per al seu àmbit.\n72. Quines mesures d'higiene i seguretat estan previstes en centres recreatius turístics, zoològics o aquaris?\nSempre caldrà garantir la distància de seguretat interpersonal de 2 metres, especialment en cues i zones de pujada i baixada de les atraccions, mitjançant marques, senyals o balises. A l'entrada de cada servei d'entreteniment, hi haurà disponibles solucions hidroalcohòliques.\n73. On es pot fer pràctica esportiva?\nEs pot practicar esport a qualsevol espai públic, inclosos els espais naturals, i dins d'instal·lacions esportives, sempre a la unitat territorial del domicili. Cal respectar els possibles tancaments d'espais que, per raons de seguretat, duguin a terme les autoritats locals.\n74. A quines hores puc sortir?\nEs pot fer lliurement, s'han eliminat les franges horàries.\n75. Amb qui puc anar a fer esport?\nL'exercici físic es pot fer com a màxim en grups de 20 persones, sempre que no se superi el 50% de l'aforament màxim permès, i sense contacte físic, excepte en el cas de persones convivents.\n76. Quines són les mesures a tenir en compte en la pràctica esportiva a l'aire lliure i en instal·lacions a l'aire lliure?\nEn la pràctica esportiva a l'aire lliure i a les instal·lacions esportives a l'aire lliure, es podrà fer activitat esportiva en grups de fins a 20 persones, sense contacte físic, i sempre que no se superi el 50% de l'aforament màxim permès. Està permesa la pràctica d'esports per parelles, sempre sense contacte físic, mantenint la distància social de 2 metres.\n77. Quan passegi pel carrer o faci esport, puc anar per on vulgui?\nAtès que hi ha activitats en què l'ús de mascareta no és compatible, cal garantir la distància de seguretat en tot moment i es recomana no anar a llocs concorreguts. Les distàncies de seguretat recomanades pel Departament de Salut són les següents::\nPassejar 2 metres\nCórrer, anar amb patins, patinet o bici 10 metres\nAnar amb bici alta intensitat 20 metres\n78. I a les instal·lacions esportives cobertes i centres esportius?\nEn les instal·lacions i centres esportius es podrà fer activitat esportiva en grups de fins a 20 persones, sense contacte físic, i sempre que no se superi el 50% de l'aforament màxim permès. No és necessari concertar cita prèvia. Es poden utilitzar els vestidors i les zones de dutxes. Cal garantir la neteja i desinfecció de les instal·lacions. És obligatori mantenir la distància de seguretat de 2 metres.\n79. I a les piscines d'ús esportiu?\nNo es podrà superar el 30% d'aforament d'usuaris i es poden utilitzar els vestidors. Caldrà cita prèvia i establir torns. En el cas que la piscina es divideixi per carrils d'entrenament, caldrà evitar l'acumulació de persones i que es compleixi la distància física de 2 metres. Està permesa la pràctica d'esports per parelles, sempre sense contacte físic, mantenint la distància física de 2 metres. Cal garantir sempre les distàncies de seguretat i la neteja i desinfecció.\n80. Puc fer servir el cotxe o el transport públic per anar a fer esport o per passejar?\nSí que es permet dins l'àmbit de la unitat territorial.\n81. Soc esportista federat, tinc les mateixes condicions?\nLes condicions són les mateixes pel que fa a la pràctica de l'esport, en general.\n82. Els esportistes federats poden entrenar?\nSí, els esportistes de clubs participants en lligues no professionals poden fer entrenaments en grups de fins a 20 persones, sense contacte físic, i sempre que no se superi el 50% de l'aforament màxim permès i complint les corresponents mesures de prevenció i higiene.\n83. Poden reobrir les piscines recreatives?\nSí, poden reobrir, però abans de l'obertura cal fer una neteja i desinfecció generalitzada. Caldrà tenir especial cura dels espais tancats, com poden ser els vestidors i banys.\n84. Quin aforament i condicions d'obertura cal complir?\nAforament màxim permès és del 30% de la capacitat de la instal·lació, sempre que permeti assegurar la distància de 2 metres entre usuaris. En cas contrari, s'ha de reduir l'aforament fins a aconseguir aquests 2 metres. Caldrà establir un sistema de reserva per mitjà de cita prèvia i s'hauran d'organitzar torns.\n85. Quins serveis no es poden fer servir o el seu ús està restringit?\nNo es poden utilitzar les dutxes dels vestidors ni de les fonts d'aigua. Els lavabos es poden fer servir amb una ocupació d'una persona per 4 m2 (excepte necessitat d'assistència). En el cas de lavabos més grans, es podran utilitzar fins a la meitat dels urinaris o cabines, sempre guardant la distància de 2 metres, a excepció de persones que necessitin assistència. A més, els lavabos han de tenir sempre sabó i/o gel hidroalcohòlic.\n86. Les piscines comunitàries i d'urbanitzacions poden obrir?\nSí, i per minimitzar el risc de transmissió del virus, cal que tinguin en compte les mesures de neteja i desinfecció establertes per a les piscines recreatives dels espais comuns. Cal tenir especial cura de les superfícies de més contacte amb les mans, i s'ha\nde continuar garantint el manteniment i control correctes de la qualitat de l'aigua. D'altra banda, cal que adoptin les mesures organitzatives oportunes per tal que es puguin respectar les restriccions de distanciament de seguretat establertes en cada fase\ndel desconfinament. Igual com per a la resta de zones comunes de la comunitat, cal respectar la limitació de grups d'un màxim de 20 persones, mantenint les mesures de seguretat (ús de mascareta, distància de 2 metres, absència de contacte físic...). Eviteu el contacte amb els elements comuns, com ara bancs o similars.\n87. Es pot anar a la platja?\nSí, sempre que el municipi n'hagi habilitat l'obertura i a aquelles que es trobin dins de la vostra unitat territorial. Es pot anar a la platja per banyar-se, passejar i fer activitats esportives i d'esbarjo, sempre que es respecti la distància entre persones de 2 metres i fent-ne un ús responsable d'acord amb les directrius establertes per les autoritats sanitàries.\n88. Què he de tenir en compte per fer les activitats permeses?\nLes activitats permeses són l'esport i activitats d'oci en general, sempre donant compliment als aspectes següents:\n- Grups de màxim 20 persones, excepte convivents.\n- No hi ha d'haver contacte físic.\n- Hi ha d'haver una distància de 2 metres entre assistents, incloent tovalloles i altres objectes personals, a excepció dels usuaris que visquin junts.\n89. Existeix limitació d'accés a la platja?\nSí, l'ajuntament podrà establir limitacions d'accés, però aquest serà sempre gratuït. A més, també poden establir un temps de permanència màxim.\n90. Quins serveis puc fer servir a la platja?\nEstà permès l'ús de dutxes i rentapeus que siguin a l'aire lliure, així com lavabos, vestidors i altres serveis públics similars. Cal tenir en compte que l'ocupació màxima és d'una persona per 4 m2 (excepte necessitat d'assistència). En el cas de lavabos més grans, es podran utilitzar fins a la meitat dels urinaris o cabines, sempre guardant la distància de 2 metres.\n91. Es permet la navegació d'oci?\nSí, la navegació d'oci està permesa dins la unitat territorial.\n92. Es poden contractar serveis com gandules, motos aquàtiques, hidropedals i embarcacions d'oci?\nSí però s'hauran de netejar i desinfectar quan canviï d'usuari. En el cas dels negocis de motos aquàtiques, hidropedals i similars, caldrà complir els mateixos requeriments que per a la resta de comerç.\n93. Poden obrir els “xiringuitos” o llocs de restauració?\nSí, i se'ls apliquen les mateixes condicions establertes per a la resta d'activitats de restauració. Consulteu l'apartat: turisme, hostaleria i restauració.\n94. Quin tipus d'activitat cinegètica i pesca esportiva i recreativa estan permeses?\nTotes les modalitats, sempre que es respecti la distància de seguretat i mesures d'higiene i prevenció.\n95. Quines són les mesures d'higiene generals aplicables a les activitats cinegètiques\ni de pesca esportiva i recreativa?\nA més de les mesures d'higiene generals, cal tenir en compte que:\n- Si no es pot mantenir la distància de seguretat de 2 metres, és obligatori l'ús de mascareta.\n- No es poden compartir eines ni utillatge de menjar o beguda.\n- S'ha de netejar i desinfectar el vestidor després de cada ús.\n- S'han de netejar i desinfectar les eines que s'han fet servir.\n- En el cas de l'activitat cinegètica, si implica més d'un caçador, cal disposar d'un pla d'actuació en què es detallin les mesures de prevenció i higiene.\nCerimònies i actes religiosos\n96. Puc assistir a un acte de culte?\nEs permet l'assistència a llocs de culte sempre que no se superi el 75% de l'aforament, que ha d'estar senyalitzat correctament. És obligatori que facin servir mascareta les persones dels 6 anys en endavant, sempre que no sigui possible mantenir una distància d'un mínim de 2 metres entre elles. Cal desinfectar abans i després de cada acte i, durant l'acte, desinfectar els objectes d'ús compartit freqüent. S'han de complir les mesures generals d'higiene i distància entre seients d'1 metre. No es poden emprar els espais exteriors dels edificis ni la via pública, ni tampoc els passadissos o els espais laterals interiors dels edificis. Caldrà posar a disposició dels assistents gels hidroalcohòlics o desinfectants d'activitat viricida autoritzats pel Ministeri de Sanitat. No es permet fer servir aigua beneïda ni les ablucions. S'han de fer sevir catifes individuals en el cas d'anar descalços pel terra i les sabates s'han d'embossar degudament en un espai previst específic. En les celebracions, limitades al temps imprescindible, s'ha d'evitar el contacte físic, la distribució de llibres o similars, tocar objectes de devoció o similars i l'actuació de corals.\n97. Puc anar a sales de vetlla, cerimònies o sepelis en cas de mort d'un familiar o amic?\nS'autoritzen les sales de vetlla en tot tipus d'instal·lacions, públiques o privades, amb un límit màxim de 50 persones en espais a l'aire lliure i 25 persones en espais tancats. La participació en la comitiva per a l'enterrament es restringeix a un màxim de 50 persones. En tot cas, s'hauran de respectar les mesures de seguretat i higiene establertes, la distància mínima de seguretat de 2 metres i la higiene de mans.\n98. Estan permesos els casaments o altres cerimònies religioses de caràcter social?\nS'autoritzen els casaments o altres cerimònies religioses de caràcter social, en instal·lacions públiques o privades, amb un límit màxim de 150 persones a l'aire lliure i 75 en espais tancats, sempre que no se superi el 75% de l'aforament. En tot cas, s'han de respectar les mesures de seguretat i higiene establertes, la distància mínima de seguretat de 2 metres i la higiene de mans. Les celebracions de la cerimònia que impliquin algun tipus de servei de restauració es regiran per les normes d'hostaleria i restauració. Consulteu l'apartat sobre turisme, hostaleria i restauració.\nLocals i actes culturals\n99. Puc anar al cine, teatre, auditoris, circs de carpa o a un altre espectacle cultural?\nSí, aquestes activitats estan obertes al públic amb les condicions següents: limitant l'aforament al 50%, amb butaques preassignades i caldrà garantir la distància de seguretat de 2 metres a les cues d'entrades i sortides d'espectadors; a més, s'hauran d'establir sistemes de control d'aglomeracions quan hi hagi més de 50 persones. És obligatori l'ús de mascareta sempre que no sigui possible garantir la distància física de 2 metres amb altres persones.\n100. I en el cas que s'habiliti un espai per fer cinema, teatre o altres espectacles culturals?\nEn els locals i establiments d'espectacles que no són ni cines, ni teatres, ni auditoris o similars, en espais tancats no es podrà superar el 50% de l'aforament autoritzat ni reunir més de 80 persones. Quan els espectacles siguin a l'aire lliure, el públic haurà d'estar assegut, guardant la distància de seguretat, i no es podrà superar el 50% de l'aforament i com a màxim es podran reunir 800 persones. És obligatori l'ús de mascareta i mantenir una distància de 2 metres.\n101. Les biblioteques estan obertes? Hi puc anar?\nLes biblioteques poden obrir per oferir el servei de préstec, consulta i lectura a sala i informació bibliogràfica i bibliotecària, també la realització d'activitats culturals, amb mesures de seguretat. Es permet:\n- L'estudi a les sales sempre que es donin les condicions necessàries segons la direcció de la biblioteca, i no se superi el 50% de l'aforament autoritzat.\n- El préstec interbibliotecari, l'ús dels ordinadors i mitjans informàtics i l'ús de catàlegs d'accés públic o en fitxes.\n- Les sales infantils i les col·leccions de lliure accés romandran tancades.\n- Els documents i llibres consultats passaran a una quarantena de 14 dies abans\nde tornar a préstec.\n- La realització d'activitats culturals a les biblioteques, sempre que no se superi el 50% de l'aforament autoritzat. En tot cas, s'haurà de mantenir una distància de seguretat interpersonal de dos metres entre els assistents.\nÉs obligatori l'ús de mascareta sempre que no sigui possible garantir la distància física de 2 metres amb altres persones.\n102. Els museus, sales d'exposició o monuments estan oberts? Hi puc anar?\nEls museus, sales d'exposició, monuments altres equipaments culturals poden obrir amb limitacions del 50% de l'aforament de cadascuna de les seves sales i espais públics. Es podran fer visites obertes al públic de col·leccions i exposicions temporals així com activitats culturals o didàctiques. Per a les activitats culturals, educatives, conferències, tallers i concerts, es limitarà l'assistència al nombre de persones que permeti mantenir una distància de seguretat interpersonal de dos metres. S'ha d'informar els usuaris del límit de participants en la\nconvocatòria de l'activitat. Així mateix, s'han de promoure activitats que no suposin proximitat física. S'ha de promoure l'habilitació de canals de participació no presencials. Les visites es poden fer en grups de fins a 20 persones. És obligatori l'ús de mascareta sempre que no sigui possible garantir la distància física de 2 metres amb altres persones.\n103. Estan obertes les escoles, acadèmies o altres centres formatius no universitaris?\nEs permet flexibilitzar mesures i la reobertura de centres i activitats presencials en l'àmbit no universitari, sense superar un terç de l'aforament. Sempre que sigui possible, es mantindrà formació a distància.\n104. Estan permeses les classes pràctiques de conducció?\nSi, és obligatori l'ús de mascareta tant per part de professors com dels alumnes i cal desinfectar el vehicle.\n105. Estan oberts els centres i laboratoris universitaris?\nEstà permesa l'obertura dels centres universitaris per a la desinfecció i condicionament i per dur a terme tasques administratives inajornables. Està permesa l'obertura de laboratoris universitaris per dur a terme tasques de recerca que li son pròpies.\n106. Poden obrir les instal·lacions cientificotècniques?\nSí, totes les entitats, públiques i privades que desenvolupin o donin suport a activitats de recerca científica i tècnica i que desenvolupin o innovin en els camps de l'economia i de la societat.\n107. Es poden celebrar seminaris i congressos?\nSí, està permesa la realització de congressos, trobades, esdeveniments i seminaris dins l'àmbit de la recerca científica i tècnica, el desenvolupament i la innovació. El nombre màxim d'assistents és de 80 i s'ha d'afavorir la participació no presencial.\nActivitats a l'aire lliure per a la població infantil i juvenil\n108. Quines condicions han de complir les activitats a l'aire lliure per a la població infantil i juvenil?\nHan de complir amb totes les recomanacions de prevenció i higiene, així com tenir disponible un procediment per al cas de possibles casos de COVID-19. Les activitats a l'aire lliure s'han de fer per a un nombre de participants del 50% de la capacitat màxima habitual per a aquella activitat. La xifra màxima entre participants i monitors no podrà ser superior a 200. Les activitats en espais tancats ha de limitar el seu nombre de participants a un terç de la capacitat màxima habitual. La xifra màxima entre participants i monitors no podrà ser superior a 80.\nDurant el transcurs de l'activitat els participants s'han d'organitzar en grups de màxim 10 persones inclòs el monitor. Seguiu les indicacions que s'estableixin des del Departament de Treball, Afers Socials i Família.\nTreball, gestions i altres\n109. Hi ha mesures especials previstes per als centres de treball?\nSí, les mínimes a tenir en compte són:\n- El foment del teletreball sempre que sigui possible.\n- L'establiment d'una separació de 2 mestres entre treballadors, així com en relació amb els usuàries amb els quals interactuïn. En el cas que no es pugui mantenir aquesta distància, s'han d'habilitar equips de protecció com ara mascaretes o barreres.\n- La creació de sistemes organitzatius de torns i condicions de treball que permetin garantir les distàncies de seguretat i evitar la coincidència massiva de treballadors.\n- La limitació de l'ús dels ascensors o muntacàrregues.\n- La disposició de forma permanent d'aigua i sabó o gels hidroalcohòlics o desinfectants amb activitat viricida autoritzats per als treballadors.\n- El sistema d'empremta dactilar s'ha de substituir per un altre de control horari sense contacte, o s'haurà de desinfectar després de cada ús.\n- La desinfecció de forma freqüent dels espais de treball, sobretot els comuns i les superfícies, d'acord amb les indicacions de les autoritats sanitàries.\n- La ventilació adequada dels espais.\n- L'ocupació màxima dels lavabos és d'una persona per 4 m2 (excepte necessitat d'assistència). En el cas de lavabos més grans, es podran utilitzar fins a la meitat dels urinaris, sempre guardant la distància de 2 metres. Se n'ha de reforçar la neteja i desinfecció.\n- La desinfecció diària de la roba dels treballadors.\n- Els treballadors amb símptomes han de marxar del seu lloc físic de treball. Caldrà que es posin en contacte amb Salut i amb el seu servei de prevenció de riscos laborals.\nFinalment, cal tenir present que cada tipologia d'activitat pot tenir les seves condicions particulars.\n110. Estan permesos els congressos, trobades, reunions de negocis, conferencies i esdeveniments?\nEs permet la reobertura de pavellons de congressos, sales de conferències, sales polivalents i altres establiments o equipaments similars.\nL'activitat està obligada a complir les mesures de seguretat i higiene i ha garantir:\n- Distància de seguretat de dos metres.\n- Màxim 80 assistents i foment de la participació no presencial.\nEn el cas que no es pugui garantir la distància interpersonal de dos metres entre els assistents i/o treballadors, es disposarà d'equips de protecció adequats al nivell de risc per garantir el desenvolupament de l'activitat en condicions de seguretat, autoprotecció i distanciament social així com la correcta neteja dels locals i instal·lacions. Correspon als directors o màxims responsables de les entitats convocants als actes l'aplicació d'aquestes mesures.\n111. Puc anar a fer gestions a l'ajuntament (multes, impostos...)?\nConsulteu amb l'ajuntament si podeu fer els tràmits de forma telemàtica o si cal demanar cita prèvia. A partir de l'1 de juny es reprenen els tràmits administratius suspesos durant l'estat d'alarma.\n112. Què passa si em caduca el DNI o el passaport aquests dies?\nS'ha establert la pròrroga d'1 any, fins al 13 de març de 2021, de la vigència dels DNI de persones majors d'edat que caduquin des de l'entrada en vigor de l'estat d'alarma. En tot cas, ja és possible demanar cita prèvia per renovar-lo.\n113. I en el cas del carnet de conduir?\nLa vigència dels permisos i llicències de conducció que caduquin durant l'estat d'alarma quedarà automàticament prorrogada durant 60 dies. En tot cas, ja és possible demanar cita prèvia per renovar-lo.\n114. Puc continuar conduint si m'ha caducat la ITV?\nSí, sempre que la ITV hagi caducat durant la vigència de l'estat d'alarma. Encara que sigui vàlid el certificat, ja és possible demanar cita prèvia. En el cas dels vehicles agrícoles, disposen de pròrroga fins al 10 de novembre de 2020.\n115. He de posar una denúncia: puc anar a una comissaria a posar-la?\nCom a servei essencial, les comissaries són obertes, amb el mateix horari. No obstant, els desplaçaments s'han de reduir al màxim; per tant, eviteu anar a les comissaries si no es tracta d'assumptes urgents i rellevants.\n116. Si soc víctima de violència masclista o domèstica, què puc fer?\nEn cas de situació de violència masclista, podeu sortir del vostre confinament per anar a denunciar-ho a un servei d'acolliment d'emergència, a una comissaria de policia o al jutjat. També podeu fer servir el telèfon 900 900 120 de l'Institut Català de les Dones o\nbé trucar al telèfon d'emergències 112. En el cas que necessiteu assessorament i informació durant la situació de confinament domiciliari, podeu adreçar les vostres consultes a mossos.atenciovictimes@gencat.cat.\n117. Poden continuar les obres?\nSí, poden continuar sempre que es compleixin les mesures de seguretat, com la distància mínima, la higiene i l'ús de mascareta.\n118. Poden obrir els establiments i locals de joc i apostes?\nSí, ja poden reobrir al públic els casinos, establiments de joc col·lectiu i d'atzar, sales de joc, sales recreatives, rifes i tómboles, locals d'apostes i similars. Ara bé, no es pot superar el 50% d'aforament.\n119. Quines mesures higièniques i de protecció han de tenir els establiments i\nlocals de joc i apostes?\n- Han de tenir un sistema per garantir el control de l'aforament.\n- Les màquines de joc s'han de col·locar de manera que es mantingui la separació de 2 m entre usuaris.\n- Hi ha d'haver gels hidroalcohòlics o desinfectants amb activitat viricida autoritzats a disposició dels clients. Els jugadors que intercanviïn diners, fitxes, cartes o altres elements entre jugadors i treballadors hauran d'anar fent ús d'aquests gels hidroalcohòlics.\n- Entre un client i un altre, cal netejar i desinfectar les màquines i els dispositius, cadires, taules i altres objectes de contacte.\n- Cal higienitzar cada 2 hores les fitxes, cartes o altres elements de joc compartit.\n- Cal ventilar les instal·lacions de forma periòdica.\n120. Puc beure o agafar aigua d'una font pública?\nAtès que són instal·lacions on hi pot haver més contacte amb les mans o la boca, es recomana no utilitzar-les. Si s'han de fer servir, cal netejar-se les mans convenientment abans i després d'utilitzar la font i evitar que la boca toqui l'aixeta. En el cas d'omplir ampolles, no han de tocar l'aixeta de la font. Es recomana als municipis, quan sigui possible, deixar les fonts sense funcionament i adoptar mesures per evitar-hi l'accés.\n121. Quins són els grups de més risc?\nSalut indica que els grups de més risc són les persones d'edat avançada i les persones amb malalties cròniques, com són les cardiovasculars, les cardíaques o les pulmonars, la diabetis o els problemes en el sistema immunològic.\n122. Com podem evitar les notícies falses?\n123. Hi ha un telèfon d'informació centralitzat?\n012, per a informació.\n061, per a simptomatologia\n112, només per a emergències i en cap cas per a informació\nHISTÒRIC PREGUNTES FREQÜENTS\nQüestionari 15 de juny\nQüestionari 1 de juny\nQüestionari 18 de maig\nQüestionari 16 d'abril\nQüestionari 12 d'abril\nQüestionari 8 d'abril\nQüestionari 6 d'abril. Serveis essencials a partir del Reial decret llei de mesures urgents del 29 de març (darrera actualització 6 d'abril 15h)\nQüestionari 6 d'abril\nQüestionari 4 d'abril\nQüestionari 2 d'abril\nQüestionari 30 de març. Serveis essencials a partir del Reial decret llei de mesures urgents del 29 de març (darrera actualització 1 d'abril 15h)\nQüestionari 1 d'abril\nQüestionari 30 de març\nQüestionari 30 de març. Serveis essencials a partir del Reial decret llei de mesures urgents del 29 de març (darrera actualització 30 de març 15h)\nQüestionari 29 de març\nQüestionari 26 de març\nQüestionari 25 de març\nQüestionari 24 de març\nQüestionari 22 de març\nQüestionari 21 de març Certificat de justificació de mobilitat\nQüestionari 20 de març 2\nQüestionari 20 de març\nQüestionari 19 de març\nQüestionari 18 de març\nQüestionari 17 de març\nQüestionari 15 de març\nQüestionari 14 de març 2\nQüestionari 14 de març 1


Taxis sense fronteres | Aleix Renyé/JordiGonzalo | Perpinyà / Vilobí d'onyar | Serveis | El Punt Avui\nTaxis sense fronteres Taxis sense fronteres Taxis sense fronteres Taxis sense fronteres + Taxis sense fronteres E-mail\nPerpinyà / Vilobí d'onyar - 21 abril 2012 2.00 h\nTaxis sense fronteres Taxis sense fronteres Taxis sense fronteres Taxis sense fronteres Taxis sense fronteres E-mail\nAleix Renyé/JordiGonzalo - Perpinyà / Vilobí d'onyar\nUna taxista de\nla Catalunya del Nord és multada\nEls taxistes de la Catalunya del Nord volen poder treballar al Principat, emparant-se en la normativa europea, però l'espanyola els ho impedeix. Ahir van sortir al carrer per protestar. El detonant va ser un altre taxi nord-català multat, en aquest cas a l'aeroport de Girona, a Vilobí d'Onyar. El centre de Perpinyà es va col·lapsar tot el matí d'ahir per la manifestació de taxis nord-catalans –sobretot de Perpinyà i Canet– que protestaven contra les multes que reben els taxistes de la Catalunya del Nord quan van a recollir clients a la Catalunya autònoma. La manifestació de taxis va bloquejar la circulació davant del consolat de l'Estat espanyol, la Prefectura i la Casa de la Generalitat de Perpinyà. Un segon cas de multa, de 1.501 euros, amb la immobilització del taxi rossellonès, va provocar la reacció dels professionals nord-catalans. Segons Philippe Corbelli, president del sindicat del taxi de la Catalunya del Nord, el segon cas va passar a l'aeroport de Girona, on un vehicle de la companyia Canet Taxi “va anar a recollir dues persones d'edat avançada de nacionalitat holandesa, que havien reservat el taxi per telèfon feia una setmana”. Sempre segons Corbelli, “la policia catalana de l'aeroport va aturar el vehicle i va controlar les identitats”; va ser llavors que els agents “van dir a la conductora, Carole Vanraes, que no tenia el dret de treballar a Catalunya i van immobilitzar el taxi, ja que la taxista no podia pagar la multa”. La conductora i els clients “van haver de prendre un taxi espanyol per tornar a França i el vehicle encara està immobilitzat a Girona”, va afegir.\nRaymond Brunet, de la patronal nord-catalana UPE66, va considerar que “l'actuació dels Mossos és una bestiesa” i va afirmar: “Nosaltres ens la creiem, Europa, i si fos un taxi sud-català que fos multat a Perpinyà reaccionaríem igual.” Brunet va insistir: “Catalunya és un sol país, i és precisament la policia catalana que ens obliga a manifestar-nos contra la seva actitud amb taxis de la Catalunya del Nord.”\nEls Mossos d'Esquadra van confirmar ahir la multa. Segons consta en l'informe, la sanció es va produir per es feia “ transport de passatgers sense la corresponent autorització”. Fonts policials van explicar que en sancions a “estrangers” s'immobilitza el vehicle si l'infractor no pot o no vol pagar la multa. “S'hauria actuat de la mateixa manera si li hagués passat a un d'aquí en un país estranger”, van explicar les fonts policials.\nÉs habitual veure taxis francesos a l'aeroport de Girona. Alguns hi treballen legalment –complint els requisits necessaris– però molts d'altres, no. La petició dels taxistes nord-catalans és poder treballar lliurement, mentre que els Mossos d'Esquadra recorden: “Nosaltres no fem la llei, només la fem complir.”\nMolts nord-catalans han agafat l'aeroport de Girona com a propi, per la proximitat amb la Catalunya del Nord. De fet, segons un estudi fet des de l'aeroport de Girona el 2010, un de cada tres vehicles aparcats a l'aeroport tenia matrícula francesa.\nA l'aparcament de l'aeroport es vivia ahir la presència de taxis nord-catalans amb total absència de conflicte. “En vénen, però pocs; si algú ens digués d'anar a l'aeroport de Perpinyà hi aniríem”, comentava Dani Ginés. “M'estimo més que no vinguin, però és legal”, va afegir el també taxista Francesc Sánchez.\nés el preu de la multa. Com que no la podia pagar, se li va immobilitzar el vehicle.\nLa taxista nord-catalana Carole Vanraes és multada a l'aeroport de Girona.\nCatalunya és un sol país i és precisament la policia catalana que ens obliga a manifestar-nos\nPatronal nord-catalana UPE66\nHan de venir amb reserva i sabent qui van a recollir; si nosaltres ho podem fer, ells també\nTaxista de l'aeroport de girona\nLlei local o llei europea?\nLa legislació europea i la catalana, en contradicció\nLa Llei 19/2003 de la Generalitat estableix que el municipi de càrrega del client d'un taxi ha de ser el mateix que ha atribuït la llicència. Aquesta disposició entraria en contradicció amb les normatives europees sobre la llibertat de prestacions de servei comunitàries que invoquen els taxistes de la Catalunya del Nord. El Tribunal de Justícia de la Unió Europea té, en aquest sentit, una jurisprudència prou clara i sanciona gairebé sistemàticament els estats membres que protegeixen el seu mercat interior restringint qualsevol tipus de concurrència.\nPrecedent a la Jonquera\nNecessiten omplir una ordre per treballar\nEls taxistes del Principat no veuen malament que els nord-catalans recullin passatge a l'aeroport de Girona, “sempre que ho facin de forma legal”. Segons fonts de la patronal del taxi de la Catalunya del sud, els taxistes de fora poden recollir passatge a ports i aeroports “sempre que omplin una ordre de càrrega” en què, entre altres dades, hi consta el nom del passatge i el vol/vaixell d'arribada. “Han de venir amb reserva i sabent qui van a recollir”, va explicar el taxista Dani Ginés, que va afegir: “Si nosaltres ho podem fer, també ells ho han de poder fer.”\nEl Punt Avui. Girona 21-04-2012, Pàgina 2


A Carles Mulet, senador pel País, li la tenien jurada - Diari La Veu\nEscriba el número 204132\nA Carles Mulet, senador pel País, li la tenien jurada\nEl senador Carles Mulet ha estat advertit i censurat per escrit pel president del Senat, Pío García Escudero, en acordar-ho la Junta de Portaveus i la Mesa del Senat a instàncies del grup socialista de la cambra, com no podia ser d’altra manera, perquè Mulet va trencar una foto de Susana Díaz al faristol. La carta l’amenaça que si torna a protagonitzar actuacions “que excedeixen allò tolerable” en una sessió plenària, s'aplicarà el reglament “amb el màxim rigor”. Endemés, al mateix escrit, Garcia Escudero manifesta que tant les paraules de Mulet com la seua actuació –va usar el torn que li corresponia per defensar les seus esmenes– han estat incorrectes, ja que ho ha fet amb una finalitat aliena a ell mateix. Per aquest motiu, el president del Senat conclou que la seua actuació malmet la imatge de la institució parlamentaria.\nTot bé, com sabem, perquè Susana Díaz acusà Compromís, Podemos i ERC, tots plegats, de “boicotejar” la moció presentada al Senat pel PSOE andalús, que rebia el suport dels senadors socialistes madrilenys, aragonesos i manxecs i en la qual es prioritza un Corredor Central que deixa en un pla secundari el més que reivindicat Corredor Mediterrani.\nCom que l’oposició interna del PSPV els va obligar a redactar una proposta més consensuada mitjançant una esmena transaccional i es necessitava el suport de com a mínim tres grups més del Senat, van haver de buscar el favor del PP i el PNV, oposant-se així novament i fermament a ERC, Compromís i Podemos, així com al mateix PSPV, perquè consideraren que el nou text perjudicava d’igual manera la finalitat de la nostra reivindicació. Per tant, la proposta fou retirada amb l’enuig de Díaz, que els titlla tot seguit “d’esquerra inútil”.\nEl de Castelló de la Plana ha cregut convenient respondre a Susana Díaz en allò d'“esquerra inútil”. Ha entrat al joc en un terreny advers, sembrat en algun cas de mines en forma de rates d’albelló, un bon nombre d'elles amb el cul pelat, que somouen el seu ànim continuadament en les seues intervencions, violentant el seu torn de paraula increpant i insultant, com ell mateix denuncia en una carta en què demana l’empara del president de la cambra, particularment davant del senador per Andalusia, exconseller d’Economia de Díaz, José Ceballos.\nLa resposta de Mulet, qui va trencar la foto de Díaz, ha pagat els plats trencats de l’enuig de l’andalusa, ja que no pot evitar ser com és: agosarat, esperpèntic de vegades, altament irònic i cridaner per tal de fer-se visible i aprofitar els escassos minuts dels quals disposa per plantejar i respondre a allò que creu.\nCal dir que, a la carta d’emparament esmentada adés, a la qual el president Pío García Escudero li ha fet cas omís, hi figura el prec de l’aplicació del reglament estricte davant les provocacions i insults de què és objecte. El Diari de Sessions del Senat inclou a un paràgraf les paraules de Mulet després de rompre la fotografia, on deixa palès que quan va dir allò de “Sí, qué asco de señora” fou responent a una senadora que va emprar les mateixes paraules per referir-se a ell mateix.\nMulet es defensa públicament i es queixa, en una entrevista que li concedeix a Vilaweb el 10 de maig proppassat, dels insults de tota mena que rebé de les bancades: "pallasso", "mamarratxo", "zombi" i de coses més fortes li etzibaren. “Ells saben que, quan intervinc, si m’insulten, és possible que perda el fil, que diga coses que no vull dir. A ells, la presidència, no els crida l’atenció”.\nTambé Mulet li diu a Vilaweb, referint-se a Susana Díaz: “Més enllà de la posició que puga tenir en l’estructura i el funcionament del partit, el que representa ella pensem que no és bo per als valencians ni per a Ximo Puig. No ataquem el PSOE per atacar-lo; ho fem per defensar la nostra visió. I parlem d’infraestructures vitals per a nosaltres. Si haguera parlat d’uns altres temes, la reacció no hauria estat tan contundent. Però parlem del futur de la nostra economia i el maltractament en inversions tant per part del PP com del PSOE”.\nDels atacs desproporcionats que ha rebut Mulet en la premsa cavernícola madrilenya, favorable a l’entesa PP-PSOE, em permet ressenyar-ne alguns, curiosament dos d'“El País”:\n- El periodista i col·laborador habitual d'“El País” Juan Cruz va comparar Mulet amb l’inefable Inda, que va trencar una foto de Mulet a un programa de La Sexta en resposta a la foto esgarrada de Susana Diaz, en l’article “Periodismo de “je, je” y testosterona”, perquè “a Espanya s’escridassa per parlar i es vocifera per tindre raó”. A més, aconsella Mulet llegir-se “l’excel·lent” assaig del professor Nuccio Ordine “Utilidad de lo inútil”, per posar a remulla les paraules de Susana Díaz, perquè les entenga o les rebata, ja que l’expressió “esquerra inútil” no és una fotografia, sino una metàfora. “Pruebe a romper la frase “izquierda inútil” en trocitos”, el commina.\nJuan Cruz, que és un periodista de vol llarg, està dient-li, en poques paraules, a Mulet, que és un soca. Hauria de mirar-s'ho ben bé. Cruz, i no refiar-se per les aparences, com acostuma a fer també l’inefable Inda, perquè Mulet, a més a més, és llicenciat en Filosofia per la Universitat de València i en Humanitats per la Universitat Oberta de Barcelona i és més que probable que sàpiga què és un eufemisme d’home soca i una metàfora. Això sí, potser no tingués res a veure, va nàixer el 1975. Tot i que, de segur, és tan bona persona com el senyor Cruz.\n- En un altre cas de desproporció ben intencionada, l’escriptora i col·laboradora Berna González, també d'“El País”, a un article al diari, titulat ¿Y si rompen una foto de Irene Montero?, ve a titllar Mulet de masclista: “No hay machismo que se pueda eludir y otro que se deba condenar. En esto no cabe el doble rasero”. Berna González retreu la paraula “machirulo” d’Irene Montero amb què etziba un diputat del PP en acostar-se envalentit a l’escó de Pablo Iglesias. Sóc ben segur que Mulet és, almenys, tan partidari de la igualtat de gènere com la senyora Berna González.\nCom que la veda, amigues i amics, no ha fet només que començar a alçar-se, perquè Susana Díaz ha estat al País divendres últim i ha tornat a carregar en un míting al parc de capçalera contra l’esquerra inútil davant el mateix Ximo Puig, qui diu que la defensa amb totes les armes, perquè Susana Diaz és allò millor que li convé al PSOE, a Espanya i al nostre País, perquè s’ho creu i és federalista en orri, haurem de, tots plegats, estar a l'aguait, ja que molt em tem que entre uns i altres volen afeblir-nos la moral.\nPer tal d’anar enfortint-la, vos deixe aquests versos d'Estellés del poema Assumiràs la veu del poble que dedique al senador Carles Mulet especialment, tot i que em sembla que ho té ben assumit. Això sí: compte, Mulet, perquè les espases dominants continuen en alt.\nNo tan parit per a dormir: et pariren per a vetlar en la llarga nit del teu poble...Tu seràs la paraula viva, la paraula viva i amarga. Ja no existiran les paraules, sinó l’home assumint la pena del seu poble, i és un silenci. Deixaràs de comptar les síl·labes, de fer-te el nus de la corbata: seràs un poble, caminant entre una amarga polseguera, vida amunt i nacions amunt, una enaltida condició.\nEscriba el número 243745


El Maresme comença la seva recuperació segons Catalunya Caixa. - Ràdio Palafolls\nInici » El Maresme comença la seva recuperació segons Catalunya Caixa.\nMarc Ferri , octubre 26, 2010\t / 570 0\nLa comarca comença a sortir de la crisi econòmica aquest any 2010 i, per l’any 2011, ja s’esperen creixements moderats en alguns sectors, com la indústria o el turisme. En canvi, en altres sectors importants a la comarca, com la construcció, encara s’esperen caigudes. Aquesta és la principal conclusió de l’anuari comarcal elaborat per CatalunyaCaixa, que s’ha presentat aquest dilluns a Mataró. L’economista Josep Oliver també ha aprofitat per fer balanç de la crisi del 2009 i l’ha qualificat com un any per oblidar. Segons Oliver, mai en la història moderna del país s’havien vist caigudes tan importants, especialment en l’activitat industrial, la construcció o els serveis, sectors líders a la comarca del Maresme.\nLa recuperació de la indústria i el turisme són les claus per a la sortida de la crisi de l’economia maresmenca. Segons Oliver, aquests dos sectors compensaran la davallada d’obra pública i del sector de la construcció que, tot i que de manera moderada, encara continuarà caient el pròxim any 2011. Oliver detalla que la crisi industrial s’està deixant enrere, gràcies al creixement de les exportacions, que se situen al voltant del 15% el 2010, després d’un 2009 amb un 20% de davallada. “L’activitat productiva industrial també s’està recuperant i, segons l’economista, comarques com el Maresme haurien de sortir beneficiades.\nSegons Oliver les previsions pel al sector serveis i, més concretament, per al turisme són una “bona notícia” pel Maresme.\nSi la indústria i el turisme són la cara positiva, la negativa continua sent la construcció, que encara trigarà un temps a estabilitzar-se. L’informe apunta que aquest any 2010 hi continuen havent caigudes importants.


Club Atlètic Castellar: 2022\n4 ATLETES DEL CAC A LES FINALS DELS CAMPIONATS DE CATALUNYA SUB16\nAl Serrahima aquest diumenge 27 de juny s'ha celebrat la fase prèvia del Campionat de Catalunya d'atletisme sub16 on assolien el pas a la final a celebrar a Can Dragó el proper 9 de juliol. Fins a Montjuïc s'han desplaçat una bona quantitat d'atletes del CAC que han realitzat una bona actuació i quatre d'ells han quedat entre els 12 primers i passen a la gran final. Aquests han estat: Laia Ribera que ha quedat primera al llançament de pes amb uns fantàstics 11.53 i té grans expectatives per la final, La Marta Alba amb bona cursa als 3000m i un setè lloc final (12.40.37), Irati Hernández amb bon temps als 1500m. obstacles i un dotzè lloc final (6.52.74) i Feliu Homet amb un llançament de martell de 22.04, a prop de la seva marca personal, i un dotzè lloc també. La resta no pogueren però ho van fer molt bé i feren marques personals com la bona cursa de 600m. de Pol Fortes amb un prometedor registre de 1.35.90 i guanyant la seva sèrie. Àlex Gornic fent marca personal als 100m. tanques amb 19.91, Akram El Haddad arribant amb disc a 26.91 i quedant el 14è, molt a prop de la classificació, Lucia Zorrila amb bones marques a alçada (1.33) i 300m. amb 46.83 i Marina Gómez amb 7.06 al pes i un 22è lloc final català.\nAquest diumenge s'ha celebrat el Campionat de Catalunya d'atletisme a l'aire lliure sub23 a l'estadi barceloní Joan Serrahima i en ell ha participat a la prova de salt d'alçada l' atleta del CAC Lluís Toledo que ha tingut una molt bona actuació i ha acabat en quart lloc amb la seva millor marca de la temporada i un dels millors salts de la història castellarenca: 1,98m a només dos centímetres del seu rècord. Felicitacions Lluís!\nCARLA SERRAL VUITENA D' ESPANYA DE LLANÇAMENT DE MARTELL\nAquest diumenge s'ha celebrat a Jerez de la Frontera el Campionat d'Espanya sub18 a l' aire lliure d'atletisme i fins allà s' ha desplaçat la gran campiona Carla Serral perquè havia fet la mínima exigida (fins a 14 atletes la tenien). La Carla ha tingut una gran actuació i ha assolit una posició de finalista a l'acabar vuitena d'Espanya amb 50.33 metres, una gran marca molt a prop del seu millor registre. Felicitacions Carla!!\nEtiquetes de comentaris: CAC, campionat d'espanya, campionat de catalunya, club atletic castellar\nMONTSE RODRÍGUEZ TERCERA ALS CAMPIONATS D'ESPANYA A TENERIFE\nA la localitat d'Arona (Tenerife) s'estan realitzant els Campionats d'Atletisme d'Espanya Màsters fins allà s'ha desplaçant la recent campiona de Catalunya i atleta del CAC Montse Rodríguez que ha competit a la prova dels 2000m. obstacles, tot i patir una lesió en un dels peus l'atleta ha fet el 3er lloc al pòdium amb 7.59.53, la campiona ha estat Pinto Mayte Iñiguez amb 7.40.29, i la segona lloc Pilar Marco del Zuera amb 7.42.50. Grans felicitacions!\nEtiquetes de comentaris: CAC, campionat d'espanya, castellar del valles, club atletic castellar\nEl dimecres 15 de juny amb una calor extrema, però minvada al vespre, s'ha celebrat el 6è control absolut d' atletisme a les instal.lacions del Serrahima i allà a Montjuïc, Xavi Planas ha tornat a tenir una gran actuació quan a la prova de 1500m. ha fet el nou rècord CAC màster 35 amb un registre d'enorme nivell de 4'05"95 que li va suposar quedar cinquè de la seva sèrie. A més, en Planas no estava sol i el també màster Mohamed el Haddad va aconseguir una gran marca de 4'36"61 que és el seu nou rècord personal a la distància com també, en aquest sentit, va fer una gran actuació la Júlia Muñoz al llançament de martell absolut on realitzà una nova marca personal de 38.31, uma marca també d'un nivell excels. Felicitacions a tots tres!\nCampionat de Catalunya Sub 10 - 12- 14 a Castellar del Vallès\nEtiquetes de comentaris: CAC, castellar del valles, club, dinar a castellar, fca\nMONTSE RODRÍGUEZ, CARLA SERRAL, PAOLA CLERMONT (HISTÒRIC TRIPLET DEL CAC) I ELS RELLEUS DEL CAC CAMPIONS DEL VALLÈS\nGran i històrica matinal la viscuda a les pistes de Mollet del Vallès aquest diumenge 12 de juliol del 2022 perquè l'atletisme del CAC ha realitzat una jornada espectacular amb grans registres i premis en moltes proves.\nCal començar pel triplet, tot el pòdium, monopolitzat pel CAC amb els 800m. femenins on la campiona del Vallès ha estat la Paola Clermont amb 2.20.53 (novament rècord absolut CAC, baixant 8 segons en 3 mesos), 2a la Berta López 2.25.00 i 3a la Laia Romero amb 2.27.54.\nDe fet, el primer espectacular èxit no era aquí sinó al llançament del martell on la Carla Serral ha guanyat ha estat la nova campiona del Vallès amb un rècord fantàstic de 44.63 i acompanyada pel quart lloc de la Júlia Muñoz amb 36.81 que també ha estat vuitena al disc amb 23.14.\nLa festa ha continuat amb el triomf als 3000m. obstacles de la Montse Rodríguez també amb un nou gran rècord master de 12.12.44 i en quan a pòdiums absoluts ha acabat amb el 4x400 mixte on han fet una gran exhibició Berta López, Paola Clermont, Saul Corral i l' Eric Haba guanyant amb 3.51.32, mentre quedaven quartes les noies del 4x100 (Eguia, Chacon, Hernández i Zorrilla) amb 54.59.\nTambé són enormement meritoris altres pòdiums con el tercer lloc a salt d' alçada de Lluís Toledo amb 1.92 o Maxi Chacon a triple on ha arribat a uns potents 10,67, aconseguint un nou record del CAC.\nA més, sense la compensació del pòdium s'han vist també altres puntuals participacions del CAC d'un nivell excels com a la sèrie B de 800m. on corrent tota la cursa davant ha acabat primer un fortísim Saul Corral amb 2.00.49, mentre en Jan Casamada es defensava de valent a la sèrie A acabant cinquè amb 2.01.57 i Adrià Sánchez feia 2.15.66. Per últim, Fran Fernández feia un bon temps als 200m. amb 24.81 i Aina Muñoz assolia un onzè lloc als 5000m. marxa lluitant de valent amb 36.26.19.\nEtiquetes de comentaris: CAC, campionats del vallès, castellar del valles, mollet\nPÒDIUM DE MOHAMED EL HADDAD A LA MILLA DE CANET DE MAR\nAmb molta participació, molt ambient i una calor extrema s'ha realitzat a Canet de Mar la seva milla urbana en la seva ja sisena edició i en ella han participat dos atletes del CAC a la cursa màster amb un excel.lent resultat ja que un fort Mohamed el Haddad ha estat tercer amb 5'24"33 (i havia més de 1700 metres!) i també molt bé Enric Vallmitjana a l'acabar en setena posició i millorant prestacions en una progressió constant.\nEtiquetes de comentaris: CAC, canet de mar, club atletic castellar, Milla Urbana\nEtiquetes de comentaris: assemblea, CAC, club atletic castellar\nCARLA SERRAL COTS-CAMPIONA DE CATALUNYA SUB18\nAl manresà estadi d`El Congost s'ha celebrat aquest calorós dissabte 28 de maig el Campionat de Catalunya d' atletisme a l'aire lliure de la categoria sub18 on el Club Atlètic Castellar ha pogut accedir amb una bona quantitat d'atletes que havien superat les mínimes exigides. Molt bones pretacions dels castellarencs i castellarenques i, entre totes i tots, ha destacat el sots-campionat de Catalunya a llançament de martell de la Carla Serral que amb un millor llançament en el quart intent de 50.54 ha assolit aquesta gran segona posició final només superada per la manresana Irene Mateo amb 53.70.\nLa resta de la gent del CAC s'ha defensat d'allò més bé i als 1500m. tant la Paola Clermont acabant quarta catalana (4.59.55) com la Laia Romero fent sisena amb una gran marca personal (5.11.20) han donat un gran nivell a la prova com als 400m. masculins amb el cada cop més brillant Saul Corral que ha fet una gran marca personal als 400m. amb 52.33 que l'ha valgut passar a la final on ha acabat vuitè, mentre també feia marca i quedava en sèries en Lluís Garcia amb uns solvents 53.91.\nAltres atletes tampoc s'han classificat pels pèls a les finals , però han fet grans marques com la súperàpida Júlia Paul amb uns flamant 10"40 als 100m. o la Meixi Chacon als 100m. tanques amb 17.33 i per un lloc sense poder ser finalista i encara uns bons 10.25 a triple que l'han servit per ser decena de Catalunya. Per últim, ha pogut ser-hi a la final directa en Dani Camatgo als 2000 obstacles que ha acabat tretzè amb 7.30.68 i en Miquel Corominas en salt de perxa on no ha superat el 2.95 (hagués estat marca personal i l' ha faltat ben poc) i ha restat a l'onzè lloc final de Catalunya sub18.\nEtiquetes de comentaris: CAC, campionat de catalunya, club atletic castellar, manresa\nJAN CASAMADA NOU RÈCORD CAC I MÍNIMA PELS CAMPIONATS D' ESPANYA BAIXANT DE 4' AL 1500M\nAquest dimecres 25 de maig Jan Casamada ha realitzat una de les millors marques de la història del CAC a l'aconseguir baixar dels 4' al control realitzat al Serrahima on amb un registre de 3'57" 71 ha assolit la mínima pels Campionats d'Espanya sub20, rècord CAC sub20 i la tercera millor marca de la història del CAC només superat per Xavi Planas al 2011 amb 3'56"64 i la mítica de Xavi Ballester amb un llunyà 1982 amb 3'49"5, totes tres curiosament al Serrahima.\nSi la setmana passada va ser la revolució femenina amb tres nous grans rècords CAC aquesta ha estat la masculina amb una excepcional marca d'en Jan Casamada.\nTambé participaren del CAC l'Eric Haba (55.72) i la Berta López (1.03.11) als 400m. , la Júlia Muñoz (36.18) al llançament del martell i la Paula Pi als 3000 obstacles, sense poder enregistrar marca.\nBERTA LÓPEZ NOU RÈCORD ABSOLUT CAC DE 800M.\nEls darrers temps al CAC no paren de succeir-se nous rècords femenins absoluts degut a l'existència d'un grup de noies d'un extraordinari nivell que entrenant juntes estan fent avui en dia una renovada i felicíssima història del CAC. És en aquest context on s'emmarca el nou rècord de la Berta López a 800m. fet a Mataró el dimecres passat amb un temps de 2.23.71 i demostrant que, a més de ser la rècord CAC de 400m. i 400m. tanques en la doble volta a la pista gaudeix d' un nivell de rècord!\nAl mateix control Eric Haba va fer la millor marca de la present temporada als 400m. tanques amb 59.53, Ainhoa Roldán feia uns bon 11.42.43 als 3000m. i Lluís Toledo saltava uns notables 1.86 en alçada.\nCARLA SERRAL NOU RÈCORD SUB18 DE MARTELL DEL CAC\nA Gavà aquest diumenge 22 de maig la Carla Serral ha tornat a fer història al Club Atlètic Castellar i ha tornat a superar el seu rècord de llançament de martell sub18 i l'ha enviat a 52.61 metres, mínima pels campionats estatals de l'especialitat . Per primer cop es superen els 50m. en llançament femení al CAC i és d'un nivell meritori excels en una gran promesa i realitat del món atlètic de llançaments a casa nostra. L'ha acompanyada al control Meixi Chacon als 100m. tanques amb un bon registre de 17.20 que l' ha portat al tercer lloc final de la seva sèrie.\nPAOLA CLERMONT NOU RÈCORD CAC ABSOLUT DE 1500METRES\nA Santa Coloma de Gramenet s'ha celebrat aquest dissabte 21 de maig el seu seu control absolut Antonio Amorós i en ell s'han vist participant molta gent del CAC i amb uns grans registres i s' ha de començar per la Paola Clermont que ha tornat a batre el seu rècord absolut femení de 1500m. i l'ha deixat en 4.55.25 tot quedant tercera de la cursa, una altra e les grans promeses del CAC i justament darrera també amb bona marca ha aparegut Laia Romero amb 5.21.94.\nAltra rècord CAC al mateix control i en aquest cas al sub20 femení s' ha donat amb la Júia Muñoz que l'ha enviat a 37.75, superant el rècord que ella mateixa ostentava. La resta de marques castellarenques també han estat de gran alçada com en Jan Casamada als 1500m. amb 4.01.88 molt a prop del seu rècord personal i seguit del veterà Òscar Bertrán amb 4.40.33 o la Paula Pi amb uns bons 12.05.31 als 3000 obstacles acabant tercera, mentre la Laia Jam feia 17.98 en javelina i 1.03.48 en 400m. la Berta López.\nTambé d'enorme categoria és la gran marca a 110m. tanques d'Àngel Vilalta amb 15.78, el rècord personal de Saul Corral en 400m. amb 53.43, seguit ben a prop d'Eric Haba amb 53.68 i Lluís Garcia amb 54.35 i per últim uns bons velocistes als 200m. amb Frank Fernández 24.85 i Alejandro Alcalde amb 25.20\nEL CAC 14È DE CATALUNYA DE PROMOCIÓ\nBona jornada a El Prat la viscuda aquest cap de setmana amb els Campionats de Catalunya per equips on el CAC ha participat al sub 10 amb un resultat final bo a l'acabar els 14 de Catalunya amb 47 punts i on ha destacat Jan Astals acabant tercer de l' alçada, Mario Rodríguez vuitè en llargada, Aitor Gutiérrez desè en 1000m. marxa i completant l'equip l'Àlex del Río a 60m, Geri López als 1000m. Mateo Ibáñez al llançament de pilota i el relleu 4x60 amb Pau Mota, Pol Muntada , Leo Trunas i Leo Vargas.\nMONTSE RODRÍGUEZ I JOAN BEA CAMPIONS DE CATALUNYA, AMB R ÈCORDS DE CATALUNYA INCLOSOS I MARC VILLANUEVA SOTS-CAMPIÓ\nDe difícil titulació es presenta el gran èxit d'ahir 15 de maig del Club Atlètic Castellar al Campionat de Catalunya Màster no només perquè el CAC el va organitzar a les pistes de Castellar en una maratoniana jornada de primera hora del matí a última del vespre amb un centenar de competicions i un gran èxit de públic i dels millor ambients atlètics... no només per això sinó perquè les i els màsters del CAC van fer una demostració del gran nivell que tenen els veterans del atletisme local començant per la Montse Rodríguez que guanyà el Campionat de Catalunya de 2000m. obstacles i va fer amb un rècord de Catalunya a l' acabar la prova amb 7.46.37 i, a més, quedar segona als 1500m. amb 5.12.99, mentre Joan Bea es feia bicampió amb rècord de Catalunya inclós al guanyar el llançament de martell amb 51.32 i martell pesat amb 15.24 i, per una altra banda, Marc Villanueva quedava segon dels 100m. amb uns portentosos 11"87 que el fan nou rècord CAC màster. La resta de veterans també ho van fer d'allò millor i en Dani Castellanos acabava quart als 800m. amb 2.17.08 i, a la seva categoria tant a 800. com a 1500m. Antonio Bono acabà en un meritori sisè lloc com el vuitè d' Enric Vallmitjana als 800m i el novè de Mohamed El Haddad als 5000m.(amb l'abandonament per lessions tant del Xavi Planas com de l' Òscar Bertrán que estaven fent una bona prova) amb l'afegit que després d' una cursa angoixant en Moha treient forces insospitades va assolir per primer cop rebaixar la barrera dels 17' amb un 16'59"52 aconseguint l'ovació de les grades.\nEL CAC AMB NOUS RÈCORDS ALS CONTROLS DEL 14-5-22\nPer diferents indrets catalans es van poder veure atletes del CAC fent grans registres als diversos controls programats a les pistes d' atletisme. El més destacat va ser a Mataró quan la Carla Serral va tornar a superar la seva marca a llançament de martell (3kg) i va anar a 47.22 , tot guanyant la prova, i Júlia Muñoz amb 36.65 (4kg) tornava a enregistrar la millor marca i que encara superaran perquè en entrenaments estan fent unes prestacions ben superiors, mentre Erola Humet també millorava i s'anava a uns meritoris 23.92. I continuant amb llançadors cada dia que passa s'aproxima més a les bones marques n'Akram el Haddad amb disc i un tercer lloc amb 29.23, per 20.85 d' Eric Garcia i 11.31 d' Ismael el Haddad, mentre Feliu Homet superava els 20m. en martell (20.28)\nPassant a les curses una rapidíssima Ivet Ortuño tornà a fer rècord CAC (ep poseia ella) als 1000m. amb 3.09.32 tot guanyant la prova i darrera Mar Franch amb 3.31.39, mentre la Lucía Zorrila assolia uns potents 100m. en 13.96 i un solvent 1.35 en salt d' alçada, per 3.58 de llargada de la Irati Hernández també anant a més!\nAls 1500m. masculins el Jan Casamada domina la prova de principi a fi amb 4.07.59, mentre en noies bones marques de la Paula Pi (5.10.84) l' Ainhoa Roldán (5.24.22) i la Júlia Giba (5.39.82), mentre la Laia Romero es defensava de valent als 2000m. obstacles amb 8.38.94, la Berta López guanyava els 400m. amb 1.02.50 per 1.08.43 de la Meixi Chacon a la seva primera incursió a l'especialitat i en nois bona volta a la pista de Mataró de l'Eric Haba (54.07) i d'un cada dia més fort Saul Corral (54.11). També es veié amb marca de nivell a la llargada Roger Martori amb 4.66 per 4.31 de Pol Saperas i un 80m. de Jan Lázaro en 12.34.\nA més els sub10-12 anaren a El Prat i Pablo Ibáñez quedà segon als 60m. amb 9.6 i també segon amb marca personal en Raul López a llançament de pilota amb 23.44, per 13.63 de Mario Rodríguez, 11.96 de Mateo Ibáñez i 11.59 de Kevin Planas, en Biel Pérez feu la primera incursió a la perxa amb 1.40, en Carles Moreno guanyà la llargada amb 3.90,per 2.79 de Bryan Planas, la Laia Andaluz feu 14.48.2 als 2000m. marxa mentre la Sara Sáez feia 9.12.0 als 2000m. llisos, mentre en 60m. Àlex Castellanos marcava 9.3, Pol Muntada 10.3, Pau Mata 11.7 i Jan Astals 11.6.\nPer últim el dimecres passat també van començar els tradicionals controls al Serrahima i Àngel Vilalta tornà a fer una gran marca als 110m. tanques amb 16.37, Òscar Bertran enllestí els 1500m. en 4.39.81 i en llançament de martell la Júlia Muñoz arribà a 34.25 i la Carla Serral a 34.02.\nAquí podeu veure les imatges del control intern del CAC\nL'autora de les fotografies: Anabel López\nEl diumenge 8 de maig durant tot el matí a les pistes d'atletisme de Castellar del Vallès es va realitzar un control intern amb una bona colla dels atletes del CAC de les categories de promoció, organitzat pel CAC i amb els jutges de la Federació Catalana d'Atletisme que oficilitzaren totes les marques. Va ser un gran èxit d'ambient i esportivitat i es realitzaren una sèrie de concursos amb molt nivell com la perxa masculina amb bona marca de Miquel Corominas amb 2.80 seguit de Ricard Martori 2.00, Eric Garcia 1.50 i Biel Pérez 1.30 i en noies la Marina Alcalde arribà a 1.80. També de gran nivell fou l'alçada femenina on Ivet Ortuño arribà a 1.45, seguida de la Lucia Zorrilla 1.30, la Mar Franch 1.25 i la Irati Hernández 1.15 i l'Abril Martínez 0.80. i en nois sub10 estigueren Jan Astals i Leo Vargas en 0.95, Pau Mota i Leo Trunas en 0.90 i Arnau Martori en 0.80.\nAltre prova a senyalar fou el llançament de pilota on destacà Raúl López amb 22.17 i seguit de Kevin Planas amb 13.01, Biel Pérez 12.50, Adrià Calvo 11,49, Barnat Piña amb 11.10 i Bryan Planas 9.57.\nEtiquetes de comentaris: castellar del valles, club atletic castellar, control federació catalana\nJOAN BEA CAMPIÓ DE CATALUNYA MASTER DE PENTATLÓ DE LLANÇAMENTS\nTorna a guanyar un altre campionat prestigiós el gran llançador Joan Bea després de dures lesions quan aquest dissabte a Palafrugell ha estat el primer en el comput de punts de les cinc proves de llançament del pentatló completant-lo amb uns 49.49 en martell (la seva especialitat), però afegint uns solvents 10.70 en pes, 31,82 en disc, 32.02 en javelina i 14.40 en martell pesant de 15.88 kg!!! Felicitacions!\nPAOLA CLERMONT TORNA A FER EL RECORD BASOLUT DE 800M DONES DEL CAC\nTambé a Palafrugell aquest dissabte passat es va celebrar un control d'atletisme amb participació del CAC a la prova dels 800m. amb uns grans resultats especialment per la sub18 Paola Clermont que va tornar a polveritzar el rècord CAC absolut femení de 800m. i el va deixar en uns fantàstics 2.23.77. La Paola porta uns darrers temps amb una superació constant que fan preveure grans fites de la millor migfondista castellarenca del CAC de la història. A més, els nois ho van fer molt bé i tots tres corredors van fer marques personals amb nivell: Saul Corral 2.06.39, Eric Haba 2.07.39 i Lluís Garcia 2.15.65.\nEL CAC AL CONTROL SUB10-12 DE SANTA COLOMA DE GRAMENET\nEl dissabte passat alguns nois de la promoció del CAC de les categories sub10 i sub12 participaren a les proves de control realitzades a les pistes d' atletisme Antonio Amorós de Santa Coloma de Gramanet i ho van fer també molt bé ja que el Gerard López fou el primer a la sèrie dels 1000metres amb 3.54.0, mentre Pau Mota realitzava 4.35.3, com també Àlex Castellanos quedava molt bé als 600m. que va acabar segon amb 2.09.8 per 2.26.2 de Raúl López. També alguns atletes participaren als 60m. i tenim a Pablo Ibáñez amb 11.50 i José Delgado en 12.50, mentre el Dario Delgado feia la seva primera incursió als 1000m. marxa amb 7.56.0 i el Bernat Piña feia els 2000m. marxa amb un registre de 17.01.1.\nLAIA RIVERA NOU RECORD CAC I MÍNIMA PELS ESTATALS\nTambé a Vilanova i la Geltrú el dissabte es realitzà un control d' atletisme amb nodrida participació del CAC i un gran resultat de la Laia Rivera al llançament de pes on guanyà, tornà a fer rècord CAC (uns fabulosos 12.00) i ha assolit la mínima per participar als propers Campionats d' Espanya Sub16 Felicitacions a la gran propesa llançadora castellarenca. A més, a altres atletes del CAC se'ls hi veié registres de gran entitat com a la Mar Franch amb 8.94 en triple i la Lucía Zorrilla amb 8.61, la Irati Hernández amb una primera incursió als 1500metres obstacles amb 6.41.82, la Ivet Ortuño guanyant els 150m. i els 1000 obstacles, en 300m. la Marina Alcalde amb 53.79 i la novell Martina Gómez amb 57.39; un fortíssim Pol Saperas fent marca personal amb triple (10.85), l' Àlex Górnic arribava en 22.02 als 100m. tanques i l'Eric Garcia quedava segon als 1000 obstacles amb uns consistents 3.47.40.\nLa Marató de Barcelona 2022 ha tingut 8.056 atletes inscrits i un 25 % han estat dones, un 5 % més de participació femenina respecte a l’edició del 2021. Hi ha atletes de 86 països diferents, que han omplert els carrers de Barcelona durant tot aquest matí de diumenge.El recorregut ha passat per punts emblemàtics de Barcelona, com el Camp Nou, la Casa Batlló, la Sagrada Família, la façana marítima o l’Arc del Triomf.\nAquesta és part de la informació dels mitjans de comunicació sobre la marató de Barcelona que es va celebrar ahir i en ella hi havia dos atletes del CAC amb un gran mèrit amb marques com Ivan Gaitán que torna a fer rècord personal i torna a baixar de les 3hores ara amb 2.55.38 i Joan Mármol, un asidu cada any des de fa 20 anys amb 3.09.27.\nEL CAC ALS CONTROLS DEL DIA DE SANT JORDI\nAmb un temps plujós el Sant Jordi del 2022 també s'ha distingit per tres controls de promoció on han participat un bon col.lectiu d'atletes del Club Atlètic Castellar amb resultats força prometedors.\nComençant pels petits sub12 a Cornellà s'hi va poder veure un ràpid Mario Rodríguez als 60m. que acabà segon amb 10.2, mentre Raul López realitzava els 600m. amb 2.27.00, en 60m. tanques el Pablo Ibáñez enregistrava 12.5 per 13.8 de la Sara Sáez i en Mateo Ibáñez arribava a 11.01 en llançament de pilota.\nMentre a Sabadell alguns sub14 i sub16 del CAC donaven mostres de gran nivell i Ivet Ortuño guanyava els 1000m. amb 3.17.62 per 3.31.00 de Mar Franch. Lydia Vila aconseguia un 13.48 als 80m. tanques i en 100m. Bona actuació del sub16 Pol Saperas amb 12.30, per 14.12 del Roger Martori, mentre l'Àlex Gornic enregistrava un 1000m. en 3.28.31 i en llançament de disc un triplet del CAC amb Feliu Homet (22.21) Roger Ruiz (18.26) i Giordaly Gómez (12.89). Mentre de noies una forta Lucia Zorrilla arribava a 4.42 en llargada i en 100m. la Irati Hernández 14.68, la Marina Alcalde 15.53 i la Marta Alba 15.61.\nPer últim, al Serrahima amb un temps deplorable es van veure bones actuacions de l'Ainhoa Roldán que guanyà els 3000m. amb 11.54.73, l'Eric Haba també feia primer als 400m. tanques amb 1.01.15 i Oleguer Martínez una gran marca de salt de perxa amb 3.80.\nNOUS RÈCORDS DEL CAC\nEl gran èxit del diumenge passat del CAC que després de molts anys ha ascendit de categoria a la Lliga catalana d'atletisme, un mèrit extraordinàriament col·lectiu de tot un grup generat els darrers anys, que està donant grans fruits i ha fet passar desapercebudes algunes marques de gran nivell que s'aconseguiren el cap de setmana passat. Al control de llançaments del dissabte passat a les pistes de Sant Oleguer de Sabadell, la Carla Serral tornà a fer el rècord CAC de llançament de martell de 3kg amb uns estratosfèrics 47.03 i acompanyada de la Júlia Muñoz que amb 4kg realitzà uns fanatàstics 36.49 molt a prop de la seva marca personal. A això es va afegir la marca personal de Joan Pau Merida a javelina amb uns grans 43.06 i la millora ostensible d'Akram el Haddad al disc amb 26.31.\nA més cal afegir que a Castellar del Vallès a la Lliga del diumenge també es visqueren alguns rècords CAC als 5000m amb el sub45 de la Montse Rodríguez amb 20.02.40, a punt de baixar dels 4' per km!! els sub20 de l' Ainhoa Roldán amb 20.45.01, els 5000 sub35 de Xavi Planas amb 15.54.01 (cal afegir el 3000 obstacles de la setmana anterior) i, per últim, un per nou no menys meritori: els 2x1500 mixtes amb la Paola Clermont i Xavi Planas amb 9.31.16, guanyant amb solvència la Lliga i deixant per la història un rècord de natabilíssim nivell.\nEl CAC guanya amb solvència el Campionat de Catalunya de Clubs\nEl passat 10 d'abril a la pista de Castellar del Vallès es va disputar la 2ona jornada del Campionat de Catalunya de Clubs del grup D, el CAC va aconseguir mantenir el primer lloc de la classificació i per tant aconseguir l'ascens al grup C on es trobaran: CA CANELETES, CA CASTELLAR, CA GAVÀ, CA LAIETANIA, CA MONTORNÈS, CA SANT CELONI, CE PENDEDÈS i CE UNIVERSITARI.\nEls resultats del CAC en la Jornada van ser aquests:\n1er - Joan Bea (24 punts), 49,60m\n8è - Jordi Graells (17 punts) 17,87m.\n10ena - Júlia Múñoz (15 punts) 17.87m\n11ena - Laia Jam (14 punts) 17.84m\n1er - Lluís Toledo (24 punts) 1.92m\n20è- Francesc Fernández (4,5 punts) 1.40m\n11ena - Alba Reig (13,5 punts) 1,80m\n11ena - Marina Alcalde (13,5 punts) 1,80m\n12ena - Laia Arderius (13 punts) 4,24m\n14ena - Anna Parada (11 punts) 4.15m\n3era - Montse Rodríguez (22 punts) 20.02.40\n4arta -Ainhoa Roldan (21 punts) 20.45.01\n1er - Xavi Planas (24 punts) 15:54.1\n9è - Mohamed El Haddad (16 punts) 17:01.87\n1era - Paula Pi (24 punts) 5:10.81\n4rta - Laia Romero (21 punts) 5:17.41\n1er - Jan Casamada (24 punts) 4:16.20\n8è - Marc Garriga 8è (17 punts) 4:24.92\n6ena - Berta López (19 punts) 1:02.28\n10ena - Paola Clermont (15) 1:05.38\n7è - Eric Haba (18 punts) 53.00\n13è -Lluís García (12 punts) 54.96\n100m tanques femení:\n7ena - Alba Eguia (12 punts) 19.41\n12ena - Meixi Chacon (5 punts) 26.28\n100m tanques masculí:\n2on - Àngel Vilalta (23 punts) 16.54\n13è - Oscar Guijarro (12 punts) 20.04\n6ena - Júlia Paul (16 punts) 13.49\n17ena -Lucia Zorrilla (8 punts) 13.72\n9è - Marc Villanueva (16 punts) 11.91\n11è - Arnau Estadella (14 punts) 12.00\n5enes (Meixi Chacon-Berta López- Julia Paul-Lucia Zorrilla) (16 punts) 52.56\n5ens (Arnau Estadella-Eric Haba-Oleguer Martínez-Lluís Toledo) (14 punts) 45.37\n1ers Xavi Planas i Paola Clermont (24 punts) 9:31.16\nResultats finals del Campionat de Catalunya de Clubs\nEtiquetes de comentaris: CAC, campionat de catalunya, castellar del valles, club atletic castellar, lliga catalana\nImatges del Campionat de Catalunya de Clubs (2a Jornada) a Castellar del Vallès\nEl CAC campió del grup D\nEtiquetes de comentaris: CAC, club atletic castellar, lliga catalana\nEL CAC PRIMER A LA LLIGA CATALANA D'ATLETISME\nAquest diumenge 3 d'abril el CAC ha realitzat el millor resultat dels darrers anys a la Lliga Catalana d'atletisme grup D i ha estat primer a la primera jornada amb els següents resultats:\n1er ACVB -CA Castellar (672)\n2on ESMB - CA Montorne (541.5)\n3er PRAB - Pratenc AA (536)\n4rt RUBB -UA Rubí (520)\n5è JUSB - CA Sant Just (460.5)\n6è PARB - CA Parets (452.5)\n7è UABB - UA Barberà (449.5)\n8è LLMB - GA Lluïsos Mataró (449)\n9è MLIB - CA Molins (423.5)\n10è UGEB - UGE Badalona (423.5)\n11è CNVB - CA Canovelles (397.5)\n12è GICG - CA Palafrugell-GiC (293.5)\nAl marge que feia molts anys que el CAC no guanyava a potents equips com Montornès, Pratenc, Mataró o Barberà cal assenyalar que és un triomf de tot un equip que pràcticament ha aconseguit puntuar en totes les proves exigides (22) i que expressa una enorme feina i motivació per part de les persones que formen aquesta entitat.\nPas a pas, per començar el més espectacular és el duet en 3000m. obstacles amb primera posició de Xavi Planas i segona de Marc Garriga, però els grans resultats no s'aturen aquí i tenim un nou rècord del CAC absolut al llançament de martell de 4kg amb el triomf de la Carla Serral amb 40.32. i un gran quart lloc de la Júlia Muñoz amb 35.00 i també , com a rècord espectacular absolut, està el 3000 obstacles de la Paula Pi en 11.57.27 i acompanyada per un cinquè lloc i gran prestació de la Laia Romero amb 13.28.44.\nA la resta de proves el resultat també ha estat altament meritori i així a perxa han estat segons (Oleguer Martínez) i tercers (A. Vilalta), a llargada un Lluís Toledo acabava segon amb uns potentíssims 6.36 i onzè amb força en Marc Villanueva i també segon en javelina un fort Jan Pau Merida i acompanyat pel tot terreny Víctor Candela en novena posició. I parlant de "tot terreny " als 5000m. marxa amb un jove migfondista reconvertit per l'ocasió i acaba 10è de 24!! un gran Lluís Garcia, mentre a la mateixa prova i en fèmines una gran retornada Aina Muñoz feia sisena i una altra "tota terreny" Irati Hernández enllestia un fantàstic catorzè lloc final.\nLluís Garcia, Aina Múñoz i Irati Hernández\nTambé de gran nivell ha resultat els 800m. amb la Paola Clermont en tercer lloc i la Montse Rodríguez quarta, mentre en nois també en Jan Casamada l'enllestia en tercer lloc i quinzè en Dani Camargo. Així, a més en alçada es defensaven molt bé la Clàudia Mata setena i la Laia Arderius quinzena, mentre en 400m. tanques s'assolien molt bé els quarts llocs en noies (Berta López) i en nois (E. Haba), mentre Dani Guijarro acabava en un bon onzè lloc i l'Alba Eguia complia d'escreix amb el dissetè lloc. Per una altra banda, en 200m corrien com a bales la Júlia Paul (11a) i la Lucía Zorrilla (13a) i en nois en Frank Fernández (13è) i l'Alejandro Alcaide (17è) i, per últim, a nivell individual en disc femení amb veterania l'Alba Reig acabava decena i la Mònica López catorzena i en masculí un gran Joan Bea feia tercer a pes acompanyat d' un Arnau Estadella amb un meritori novè lloc.\nLes últimes proves han estat els relleus i tampoc han defraudat en 4x400 fèmines unes fortes Clermont,Giba,López i Rodríguez acabant terceres i uns esplèndits Casamada, Guijarro, Garcia i Haba tot acabant segon. Per acabar una prova nova: els 4x100 mixtes i dues noies Meixi Chacón i Júlia Paul acompanyades pels Lluís Toledo i Arnau Estadella han estat cinquenes.\nAquest proper diumenge 10 d'abril al matí es completarà la Lliga amb l'enfrontament dels mateixos equips a les pistes de Castellar del Vallès a la resta de proves , és un moment clau per intentar pujar de categoria i des del CAC animem a tota la gent castellarenca a que vingui a animar a l'equip i gaudir d'una matinal del millor atletisme.\nJúlia Múñoz al llançament de martell\nCarla Serral al llançament de martell\nEL CAC A LA JORNADA PRÈVIA DELS CAMPIONATS DE CATALUNYA DE RELLEU\nEl dissabte 2 d'abril s'han celebrat a Lleida els Campionats de Catalunya de relleus de promoció en la fase prèvia on un bon grup d'atletes del CAC han participat i, en alguns casos, han estat molt a prop d'assolir la classificació per la jornada final.\nA Lleida s'ha pogut veure als 4x60m sub10 als Jan Astals, Mateo Ibáñez, Pol Muntada i Mario Rodríguez amb 46.46, als sub12 Àlex Castellanos, Àlex Gómez,Carles Moreno i Pablo Ibáñez en 39.50, a les sub12 en 3x600 Laia Andaluz, Clàudia Baldó i Sara Sáez amb 7.59.10 i després els sub16 en 4x100 i 4x300 on les Marta Alba, Marina Alcalde, Irati Hernández i Lucia Zorrila al 4x100 han fet una bona marca de 57.30, mentre en nois trambé s'han defensat molt bé l' equip de nois amb 53.33 amb un equip integrat per Martí Arnau, Nin Martínez, Oriol Martori i Pol Saperas.\nEtiquetes de comentaris: CAC, castellar del valles, club atletic castellar, lliga catalana, relleus\nGran actuació de la promesa del CAC Laia Ribera als Campionats d'Espanya de Pista Coberta sub16 celebrats a Sabadell aquest cap de setmana quan a la prova de llançament de pes l'atleta del CAC Laia Ribera ha quedat cinquena amb un millor llançament d'11.72 molt a prop de la seva millor marca i superant a moltes altres competidores amb millor marca prèvia, tot demostrant un nivell espectacular.\nEL CAC AL CONTROL DE PROVES COMBINADES DE PALAFRUGELL\nDues atletes del CAC han participat tot aquest cap de setmana l'exatló sub16 celebrat a les pistes d'atletisme de Palafrugell. Ha estat la seva primera incursió en aquesta complicada modalitat i el resultat ha estat altament positiu ja que per una banda Lucía Zorrilla ha estat la vuitena a la classificació general amb 1878 punts i , per una altra, la seva companya Irati Hernández ha estat l'onzena amb 1534. La sèrie de la Lucía ha estat un 100mt en 19.30, una bona alçada d' 1.30, un pes amb 5.68, una bona llargada amb 3.96, una javelina en 8.83 i un 600m. finals amb 2.04.13. Per la seva part la Irati ha realitzat el 100t amb 20.26, 1.18 a l' alçada, 5.50 en pes, 3.56 en llargada, malauradament ha fet tres nuls en javelina, però s'ha ressarcit amb un bon 600m. amb 2.00.90\nDANIELA GAITAN GUANYA EL QUART GRAN PREMI DE MARXA A MAR BELLA\nEl Club Atletisme Canaletes-San Martí va organitzar el seu 4art Gran Premi de Marxa -Trofeu Pepe Berlandino coincidint amb el Campionat de Catalunya per equips absolut de marxa i fins a les instal·lacions de Mar Bella es van desplaçar una bona colla de la promoció del CAC de marxa on el més destacat vingué a la prova dels 3000m. femenins sub14 que fou guanyada per una forta Daniela Gaitán amb un gran temps de 17.10.6 i acompanyada amb el novè lloc per la seva companya Núria Blasco amb també un prometedor temps de 19.00.4. També marxaren als 2000m m. sub 12 en Bernat Piña que acabà setè amb 16.00.4 i en Raul López darrera amb 17.44.9, mentre Biel Pérez fou desqualificat per incidències tècniques. A la mateixa prova en fèmines la Sara áez feu 19.10.0, mentre als 1000m. sub10 es veié al Jan Astals amb 8.00.6 i un novè lloc i tot just darrera en Rodrigo Herrero amb 8.03.5.\nEL CAC AL MEMORIAL LLORENÇ CASSI\nLa representació del CAC al Memorial de llançament Llorenç Cassi disputat durant tot aquest diumenge 27 de març a les pistes d'atletisme d'El Prat de Llobregat ha tingut vàries baixes per lesions durant la setmana i ha quedat reduït a la presència de la Carla Serral que a la prova de llançament de martell ha assolit una bona sisena posició final amb uns bons 39.29.\nJAN CASAMADA NOU RÈCORD CAC I MÍNIMA PELS CAMPIONA...\nEl CAC guanya amb solvència el Campionat de Catalu...\nImatges del Campionat de Catalunya de Clubs (2a Jo...